
PREDGOVOR . 


Skijanje se je poslije rata jako razvilo u raz¬ 
nim predjelima naše domovine, a naročito u 
Zagreba . Sa sve jačim razvitkom ovoga sporta 
postajala je i potreba ove knjige sve veća. Po¬ 
taknut ovim stanjem odlučih se na njeno pisa¬ 
nje , da se time što više doprinese širenja , a što 
je najglavnije i pravilnom shvaćanja tog lije¬ 
pog i zdravog sporta. 

Početnicima ne može ova knjiga potpunoma 
zamjeniti zorna obuka i živa riječ učitelja na 
terena. Napredni skijaši neće u njoj naći mno¬ 
ge detalje skijaške tehnike . 

Ovoj je knjizi stoga zadaća , da početnicima 
dade potrebno predznanje i pobuda za skijaški 
sport , dok će napredni skijaši naći a njoj dob¬ 
rog vodiča a izobrazbi temeljne skijaške teh¬ 
nike. 

Svaki sport imade a prvome reda doprinositi 
zdravlja i jačanja tijela . Polazeći s ovog stano¬ 
višta posvetio je pisac osobita briga odjeći i op¬ 
remi skijaša. Loša odjeća i oprema odvraćaju 
od tog lijepog sporta i glavni sa uzrok naruše - 
nju zdravlja! 

Ova je knjiga i prvi pokušaj da se tehnika ski¬ 
janja i oprema skijaša opišu na hrvatsko-srp- 
skom jeziku. Potrebna je terminologija kod tog 
sporta bila nepotpuna i nejednolično razvijena. 

S ovog će gledišta ovom knjigom mnogo dopri¬ 
nijeti jedinstvenosti i nadopunjenju skijaške 
terminologjie. 

Prijatelje skijanja umoljavam, da me obavi- .. 
jeste u koliko postoje bolji i prikladniji izrazi 
nego li su oni, koje sam ja upotrijebio, jer će¬ 
mo tako prije doći do cjelovite i ispravne ski¬ 
jaške .terminologije. 

Dr. I. L. 

Zagreb, decembar 1924. 

I. DIO. 

OPĆENITO. 

Zima dovodi turobne dane, koji se odrazu ju 
i na duši čovječjoj. Ona dovodi turobnost ii do¬ 
sadu, koje nastojimo Utuci na najrazličitije na¬ 
čine. Često to činimo u' smrdljivom kavanskom 
zraku ili u prašnim plesnim dvoranama ili ko¬ 
načno u krčmi, gdje zrak, prašina i alkohol 
započinju svoje razorno djelovanje na dihaće 
organe mladeži. 

Zimu medjutim sa svim njenim nepogodama 
potpunoma svladava skijanje! Ono nam okreće 
drugu stranu zimske medalje, koja nam se uka¬ 
zuje veselom, vedrom i osvježujućom. Skijanje 
na jedan veleban način svladava prirodu u naj¬ 
grubljoj godišnjoj dobi, ono je smjelo mjerenje 
ljudske snage sa nepogodama zime, ono je svla¬ 
davanje dosade i turobnosti na jedan pasioni¬ 
ran i elegantan način, ono je uzvišena šetnja, 
koja nas izbavlja iz gradskog gliba, dosade i 
sumornosti, te nas vodi u sniježne visine, gdje 
u zrakama »toplog« zimskog sunca osvježuje¬ 
mo duh i tijelo. 

Skijanje je jedan od najzdravijih sportova. 
Svestrano je to kretanje tijela u najčistijem 
zraku na gorskim livadama i šumama pokri¬ 
venim debelim bijelim plaštem uz tople sun¬ 
čane zrake, koje omogućuju sunčanje kao 1 u 
ljetu, te divnu zimsku prirodu, koja nas svojim 
neopisivim čarima zapanjuje i nagoni već za¬ 
mrla čuvstva na spoznaju prirodnih ljepota. 

Ovo kretanje u zimskoj prirodi nije bez kon¬ 
trole duha. Postojana budnost duha potrebna 
je ovdje da se kod brzih spuštanja uklonimo 
zaprekama, kojih u terenu imade mnogo, a 
bez kojih se skijanje ni zamisliti ne može. 

Našim vrludanjima po sniježnim poljanama 
nema nikakovih zapreka pravne naravi, koje 
nas toliko stežu u gradu! Tu vlada potpuna slo¬ 
boda kretanja, jer je snijeg zameo i obeskrije 
pio sve putokaze, opomene i zabrane prolaza, 
bile one javnog ili privatnog karaktera. 

Bavljenje naše na skijama uvjeke je vezano 
o vedru i veselu društvenost, koja nam uz sve 
već spomenute prednosti skijanja izbija i zadnji 
tračak gradskih briga. 

Kod nijednog sporta dakle ne nalazimo to¬ 
liko preduvjeta po zdravlje tijela i razonodu 
duha kao kod skijanja, pa se s tog razloga ono 
s pravom naziva »kraljem sviju sportova«! 

Skijanje kao prometno sredstvo vrlo je staro, 
te se prvi počeci zamjećuju kod sjevernih na- 

Zagrebački i Ljubljanski skijaši u društvu sa Norvežanima prigodom 
internacionalnog skijaškog natjecanja u Krkonošama u Češkoj 1923. god . 














roda već u prastaro doba. Sigurno je, da ga je 
u krajevima snijega i leda iznijela borba za 
život. 

Pradomovina skija nisu skandinavske zemlje, 
kako se je to dugo držalo. Prema utvrdjenim 
datima imade se ona tražiti u predjelima Al- 
tajskoga gorja i Bajkalskoga jezera u Sibiriji, 
odakle se je skijanje raširilo preko Beringovih 
vrata u Sjev. Ameriku, te na zapadne skandi¬ 
navske zemlje u Evropi. 

Interesantno je medjutim spomenuti, da je 
skijanje u nekim odjeljenim predjelima au¬ 
tohtono t. j. bez vanjskog poticaja niklo. Tako 
nam slovenski historičar Valvazon priča u svo¬ 
jem djelu štampanom 1689. u Ljubljani, kako 
seljaci u okolici sela Bloke kod Gerkničkoga je¬ 
zera velikom spretnošću upotrebljuju »da¬ 
ske« za hodanje po snijegu. To je ujedno naj¬ 
stariji dokumenat o upotrebi skija u srednjoj 
Evropi. 

Skijanje kao sport razmjerno je vrlo mlado. 
Razvilo se je ponajprije u Norveškoj. Prvi po¬ 
čeci padaju u godinu 1879., kada je jedan se¬ 
ljački momak iz kraja Telemarka svojom vož¬ 
njom tako oduševio neke građjane Kristianije, 
da su se ovi odmah dali na izučavanje vožnje 
na skijima. 

U srednjoj se Evropi udomilo skijanje po¬ 
najprije u Njemačkoj i to oko godine 1900. oda- 

kle je preko Austrije godine 1908. došlo i do 
nas, gdje je naišlo na vrlo zahvalan teren. U 
glavnome imademo zahvaliti Hrvatskom aka¬ 
demskom sportskom klubu, da se taj lijepi, 
plemeniti, te zdravi sport do danas razvio do 
tolikog stepena, da će u najbližoj budućnosti 
zaista postati svojinom najširih masa u Hrvat- 
skoj. 

Naša će knjiga na što kraći i što jasniji način 
tumačiti najvažnije kretnje i vježbe skijanja 
te opisati nužnu opremu skijaša, kako bismo 
tako dali što više pobude onima, koji jošte okli¬ 
jevaju, dok u drugu ruku hoćemo da početnici 
kao i napredniji nadju stalnog vođu i savjet¬ 
nika, čiji se manjak do sada neugodno osjećao. 

ŠTO NAM TREBA ZA SKIJANJE? 

Ako želimo da nam skijanje uz ostale sport¬ 
ske prednosti pruži veselje i što veći užitak, to 
moramo nastojati, da nam oprema bude što 
bolja, kako bi mogli s uspjehom prkositi zimi 
te ostalim nepogodama, koje zima sobom do¬ 
vodi, a bez kojih se skijanje niti zamisliti ne 
dade. Često nam manjkavi sadržaj uprtnice 
može pokvariti užitak izleta, a manjkava opre¬ 
ma ili kriva upotreba inače dobre opreme, te 
neznanje vladanja na terenu, mogu nam naru¬ 
šiti zdravlje, što je oprečno konačnoj svrsi sva¬ 
koga pa i ski-sporta. 

Dobra oprema i njezina svrsishodna pri¬ 
mjena povećavaju nam užitak kod skijanja, pa 
ne će biti suvišno, ako o njoj nešto podulje 
progovorimo. 

Nesmije se zaboraviti, da ? skijaš mora imati 
zdravo srce i zdrava pluća. Potrebna odva¬ 
žnost stiče se pomalo vježbom. Uz sve ovo po¬ 
treban je konačno i snijeg. Medjutim svaki sni¬ 
jeg nije dobar. 0 tom kasnije! 

SKIJE. 

Vitke daske, koje nas poput vila nose snije- 
žnim poljanama, nazivamo skije ili šije. Ta 
riječ je skandinavskog porijekla, a korijen joj 
je onomatopoetski. 

Domaća riječ »klize« dobra je, no trebati će 
dugo dok se udomaći, te da steče onu sadržinu, 
koju nam pruža riječ skije. 

Slovenska riječ »smuči« jošte je strani ja što- 
kavštini. 

Skijaši u svome žargonu često govore o »das¬ 
kama.» 

Što se forme skija tiče, to na tome polju Vla¬ 
da potpuna jednodušnost. Prisvojena je svagdje 
bez debate t. zv. telemark-forma, koja je fizi¬ 
kalno, te matematski, a‘prema tome i praktički 
naj savršenija. 

Najbolji je ski iz mlade jasenovine, zimi po¬ 
sječene i u trupcima dobro osušene. Godišnje 

Lipovšćak: » Ski< 


Naši skijaši na Zimsko-športskoj Olimpijadi u Chamonixu 1924. god. Državnu zastavu 
nosi Prvak Jugoslavije za 1923. god. g. Dušan Zinaia. (H. A. Š. K.). 















brazde drva moraju teći paralelno duljinom 
skija. Nije time rečeno da daske, koje nisu 
ovako rezane, nisu dobre! Male kvrge ne sme¬ 
taju u koliko nisu na prednjem pregibu skija ili 
u njegovoj neposrednoj blizini. 

Iz trupca režu se ravne daske, koje se poslije 
umjetnim načinom uvijaju na propisanu for¬ 
mu. Radi se to nad parom ili sa vrućim gladi- 
lom, koje se poteže po dasci, koja stoji nad 
propisanim kalupom. 

Vršak skija smije biti savijen 13—15 cm, jer 
ovakav vršak najlaglje probija snijeg i prelazi- 
sve zapreke. Jače svinuti vršak lako pukne 
naišavši na malo veći otpor, koči vožnju a i s 
estetskoga gledišta ne odgovara. Manje uvinuti 
vršak lako se zabode u duboki snijeg ili ze¬ 
mlju kod čega skijaš zlo prolazi! 

Uviinutost skija u sredini mora postepeno teći 
od kraja skija do početka uvijanja vrška, a ugib 
iznosi redovno 2—3 cm. Ova uvinutost imade 
svrhu, da se težina tijela jednako razdijeli uz¬ 
duž cijeloga skija. Kod ravnih t. j. u sredini ne- 
uvinutih skija težina bi tijela opterećivala samo 
sredinu, čime bi nastalo veliko kočenje za vri¬ 
jeme vožnje. 

Žlijeb na donjoj strani dasaka služi za stabi¬ 
lizaciju smjera vožnje. Uslijed ove okolnosti 
imadu daske za skakanje i po tri usporedna 
žlijeb a! 

Za skakanje sa gradjenog nasipa služe samo 
jake, te prema tome teške skije. Ove su gra- 
djene iz amerikanske orahovine (Hic,kory). 

0 boji skija neka si nitko ne razbija glavu! 
Najljepša je naravna boja drva, ali je prakti¬ 
čnija za vrijeme vožnje crna ili koja tamnija 
boja, jer oči laglje vode kontrolu nad skijima. 
Oštre boje unosi moda, od koje niti skijanje 
nije ostalo poštedjeno! 

Daske savijene su umjetnim načinom te uslijed 
toga imadu tendencu, da se za dulje neupotre- 
be izravnaju. Da se to spriječi potrebno je, da 
stoje za vrijeme neupotrebe napete. 

Napinjanje skija najjednostavnije je, ako se 
skije sa donjim stranama postave jedna na¬ 
prama drugoj, te se jednim petnim remenom 
svežu nad vezom — na mjestu, gdje se daske 
zbog svoje uvinute forme prislanjaju jedna o 
drugu, dok se drugim petnim remenom svežu 
ispod veza i to najviše dva prsta nad krajevi¬ 
ma skija. Medju skije turi se sada,komadić dr¬ 
va širok 4—6 cm. i to ispod peta vezova. Vršci 
skija rastave se tada štapićem dugim 25 do naj¬ 
više 30 cm. Preko ljeta pohranjuju se ovako 
napete skije na suhome mjestu. 

Duljina skija ovisi o težini i visini tijel^ sk- 
jaša. Ljudi normalne visine i težine, moraju 
■'vršak uspravljenog skija prstima spružene ruke 
doseći moći. Tko' disproporcionalno teži pre- 

Vrlo dobar stav skakača u zraka. Skije nisu sasvim pa¬ 
ralelne u momentu snimanja. 



Huiiield-Schusterov vez. U principu je to najbolja kombi¬ 
nacija tvrdih i mekanih vezova. Izradba prednjeg dijela 
zaostaje medjutim daleko za principom izumitelja! 

ma svojoj dužini, taj će na gornju izmjeru skija 
dodati 10 do 20 cm. Duljim se skijem teže 
upravlja, ali ako se uzme da dulji ski manje pro¬ 
pada u) snijeg od kratkoga, to je time upravlja¬ 
nje olakšano. Za odrasle ljude dolaze prema 
tome u obzir šije u duljini od 170 do 240 cm. 
Iznimku od gornjeg pravila čini jedino upotre¬ 
ba kratkih ali širokih dasaka u lovu, u šumo¬ 
vitim predjelima sa uskim prolazima, te na lje¬ 
tnim turama u visoko gorje. 

Duge skije osiguravaju prema tome bržu 
vožnju. One omogućuju sigurnije stajanje ski- 
jaša kod brze vožnje, kod prijelaza manjih 
graba te neravnog terena. Toga radi vrijedi kod 
biranja skija princip: radje biraj dulje nego li 
kratke daske! 

Nakon svega što je do sada o skijama kazano; 
mora svaki početnik padanje za vrijeme vožnje 
pripisivati samome sebi a ne skijima. Te na oko 
jednostavne daske gradjene su prema svim 
matematskim i fizikalnim zakonima koji kod 
njih mogu doći u obzir, te čovjek zaista ne zna, 
bili se više divio njihovoj jednostavnoj izgrad¬ 
nji ili vanrednoj službi i otpornosti koju nam 
kod uporabe pružaju. Na nogama početnika iz¬ 
gledaju one stoga kao neka glomazna, komična 
i groteskna zapreka gibanju u snijegu. Na 
protiv na nogama vještog skijaša te daske kao 
da se pretvaraju u krila, koja ga nose po sni- 

ježnim poljanama sigurno i brzo i to tako brzo, 
da pri tom zaboravlja na jade i brige svoje i 
čitavog svijeta, koji se guši tamo dolje u grad¬ 
skoj prašini i blatu, te kavanskome vazduhu! 

V E Z. 

Pomoću veza vežemo daske o noge. 

Koji je najbolji vez o tome se dugo vodio 
bijesan rat izmedju pristaša raznih vezova, te 
je tek poslije svjetskoga rata, kada je već bio 
svatko sit riječi rat, i ovo pitanje vezova rije¬ 
šeno. Pitanj€ je veza jednostavno proglašeno 
»privatnom stvari« i tako su pristaše raznih 
vezova došli do jednostavne spoznaje, da je 
individualizam u tom pitanju jedina prava i is¬ 
tinska filozofija u rješenju te vezovne zago¬ 
netke! 

Jedno je sigurno, a to je činjenica, da je 
od t. zv. krutih vezova najbolji Bilgerijev vez. 
Kod mekanih vezova nema tipa, koji bi zau¬ 
zeo tako dominantnu pozu kao što je zauzima 
Bilgerijev vez međju krutim vezovima, jer je 
poslije Huitfeldovog veza sa sap^nj'ačem niklo 
i svedjer niče po koja nova kombinacija. 

Izbalansiranost skija vrlo je važna stvar, te 
nije svejedno, gdje je vez pričvršćen o dasku. 
Pomoću veza upravljamo daskama. Da to 
upravljanje bude savršeno treba vez tako pri- 






c vratiti o dasku, da se ova svojim prednjim di¬ 
jelom — vrškom — priklopi k zemlji! za 45 ste- 
peni, ako vez uhvatimo za prstnike. Vez je pre¬ 
ma tome uvijek pričvršćen više prema straž¬ 
njem dijelu daske, čime je osigurano idealno 
upravljanje daskama. 

U glavnome dijelimo vezove na krute i me¬ 
kane, te konačno na kombinaciju krutih i me¬ 
kanih. 

Kod krutih vezova najviše je usavršen t. zv, 
Rilgeri vez, koji je čitav iz čelika, a imade do¬ 
bro svojstvo to, da se' noga u njercui osjeća sta¬ 
bilnom, da vozač lako klekne, da se dade ude- 
siti za svaku cipelu na lagan i brz način. Nije 
pretežak, što je glavno, specijalno jedno ocjel¬ 
no pero znatno olakšava kretanje skija u rav¬ 
nici kao i uzbrdo i time odterećuje noge. Sva 
su ova svojstva cd osobite važnosti za dobrog 
vozača, a poglavito za početnika, te se uslijed 
toga taj vez kod nas potpunoma udomio. Vez 
je pričvršćen sa šest — sa svake strane po tri 

- - vijka o dasku. Ispod samog veza pričvršće¬ 
na je direktno na dasku tanka aluminijeva ili 
celuloidna ploča, sa zadaćom, da zapriječi pri¬ 
kupljanje snijega između veza i daske. 

Od metalnih dijelova služe jošte dva remena 

— jedan prstni te jedan petni — za pričvršćenje 
skija, o nogu. ^ 

Kod ovoga veza treba naročito paziti, da bu¬ 
de uvijek dobro namazan vazelinom. U unu¬ 
tarnji dio, gdje se nalazi glavno ocjelno pero 
treba uliti tekući vazelin, da se zapriječi rđanje. 
Nakon svake vožnje, a poglavito nakon svr¬ 
šetka sezone, treba dobro izbrisati i namazati 
vazelinom, da ga ne uhvati rdja. 

Za vožnju treba ocjelno pero biti tako na¬ 
peto, da težina daske, ako se vez uhvati za petu, 
djeluje na pero samo toliko, da prednji dio 
veza kod toga ostane gotovo prislonjen uz 
dasku. 

Ovaj pa .i svaki drugi vez imade skijaš ude- 
siti za nogu kod kuće, jer udešavanje veza u 
terenu na snijegu, vjetru i zimi* skopčano je sa 
velikim neugodnim poteškoćama. 

Bilgeri vez dade se pomoću zasebnog ključa 
poput sklizaljke za led udesiti za svaku cipelu. 
Prije nego li se daske udese za noge ne može 
se razlikovati desni skij od lijevoga. Kad je jed¬ 
nom vez udešen za cipelu, razlikuje se lako de¬ 
sna daska od lijeve i to poglavito po prstnicima 
na svakome skiju od kojih na desnoj nozi desni 
prstnik mora biti uvijek jače raširen od lije¬ 
voga na istoj daski, dok na lijevoj daski lijevi 
prstnik jače je raširen od desnoga. Ako ova 
razlika nije očevidna razlikuju se desna od li¬ 
jeve daske lako po kopčama od remenja. Na 
desnoj dasci utiču se remeni sa desne strane 






tako, da kopče prsnog i petnog remenja stoje 
na desnoj vanjskoj strani noge, dok se na li¬ 
jevoj dasci remenje umeće s lijeve strane. 

Da se udesi vez na nogu, potrebno je ponaj¬ 
prije dobiti potrebnu duljinu veza, što se lako 
postigne pomicanjem petnog dijela na vezu. 
Kod toga služi pravilo, da se vršak cipele po¬ 
kriva sa vrškom veza. Sad se otvore prstnici 
i rašire prema potrebi ali uvijek tako, da se na 
desnoj nozi desni prstnik otvori sasvim, a li¬ 
jevi samo po potrebi. Na lijevoj dasci raširi se 
ponajprije sasvim lijevi prstnik a desno opet 
prema potrebi. Nato se uvede prstno remenje i 
to tako, da se na desnoj nozi uvadja s desne 
strane a na lijevoj s lijeve strane kako smo gore 
spomenuli. Prstni remeni ne idu ispod potplata, 
već spajaju jedan i drugi prstnik dvostruko nad 
cipelom. Kad se prstni remeni stegnu, ne smije 
to noga u cipeli osjećati. Jednom stegnuto prst¬ 
no remenje ne raskapča se više nikada, već se 
kod skidanja skija otkopča jedino petni remen, 
a cipela se ispod prstnog remena samo izvuče. 
Kod metanja dasaka na nogu metne se cipela 
najprije ispod prstnog remena, kod čega se 
klekne i prime za petni remen i povuče za ova] 
natrag dok peta cipele ne sjedne u petu veza. 
Nato se zakopči petni remen i to tako, da kopča 
remena na desnoj nozi ostane s desne strane 

liuitfeldov vez. Prsnici i petni remen prolaze kroz rupu 
koja je udubena u dasci. Ovo je najsavršeniji. »mekani« 
vez. 



liuitfeldov vez sa dugim remenom . Osim prsnika nema 
drugih metalnih djelova, te se uslijed toga nema na nje¬ 
mu što pokvariti. 






Muitield Staubov vez. Jedna od kombinacija mekanih 
vezova. Petni je remen spojen sa prsnicima i ne pro¬ 
lazi kroz ski. Na ovaj se je način izbjeglo glodanju, tog 
remena po tvrdom snijegu. 

vani a remen se pritegne samo toliko, da ga 
noga u cipeli ne osjeti. 

Ovo što je gore rečeno o raširivanju prstnika, 
te o kopčama remenja, vrlo je važno za nesme¬ 
tanu vožnju'skijaša, jer ako*bi se protivno ura¬ 
dilo često bi prstnici i kopče remenja bile, — 
uslijed blizog paralelnog vodjenja skija kod 
vožnje, — uzrokom opasnom rušenju vozača, 
te nesigurnoj vožnji. 

Od mekanih vezova glavni je predstavnik 
t. zv. Iiuitfeldov vez, kojemu je domovina Nor 
veška. Ovaj vez poznaje jako mnogo specijal¬ 
nih izrada i poboljšanje, čime se nastojalo uklo¬ 
niti glavne mane tog veza. 

Glavna je prednost tog veza, da je vrlo la¬ 
gan i da se u razmjerno kratko vrijeme može 
pomoću njega pričvrstiti ski na nogu. 

Medju mane ubraja se mnogo toga, a pogla 
vito to, da je sama daska u mnogome oslablje¬ 
na uslijed luknje, koja je izbušena u dasci sa-^ 
moj, kroz koju se luknju pr.ovadjaju prsnici te 
glavni remen. Vez taj ne dozvoljava da vozač 
onako lagano klekne na dasku, kako to dozvo¬ 
ljavaju kruti vezovi. Ovaj vez mora se specijal¬ 
no udešavati i to sa velikom pažnjom za cipelu, 
a kad je jednom udešen za jednu cipelu, ne 
može se rabiti za drugu cipelu, koja imađe 
veće ili manje dimenzije od prve. Cipele kod 
ovog veza trebaju specijalna pojačanja džo- 

nova, te izdubenu petu. Stabilizaciju noge kod 
ovog veza postizava u glavnome samo stari 
i iskusni vozač, dok se početnik često s njime 
muči i gubi kod tog volju za sam skisport. 

Ovaj vez uslijed svoje lakoće upotrebljava se 
ispravljen i poboljšan kod natjecanja, a speci¬ 
jalno kod skakanja, jer se kod pada noga sa¬ 
ma po sebi oslobadja veza. 

Uslijed mana, koje nalazimo kod krutih i me¬ 
kanih vezova pravile su se mnoge kombinacije 
novih vezova u kojima su koncentrovane sve 
dobre strane krutih i mekanih vezova. Naj¬ 
uspjelija kombinacija t. zv. Huitfel-Schuster-ov 
vez, koji je u prednjem dijelu veza zadržao 
Bilgerijev princip, dok je stražnji dio gradjen 
na Huitfeldovom principu. 

Skupivši sve što smo do sada o glavnim pret- 
stavnicima krutih i mekanih vezova kazali, te 
uzevši u obzir stečenu praksu kod uporabe ski¬ 
ja i raznih vezova u našim krajevima, prepo- 
ručamo početnicima, da si nabave Bilgerijev 
vez, jer će s njime najlaglje proći prve poteško¬ 
će kod učenja skijanja, a time će i prije doći 
do pozitivnih rezultata. 

Skijanje je umjetnost u balansiranju. Počet¬ 
nici treba s toga da najprije nauče ili bolje 
uhvate siguran balans u vožnji u ravnici, kao i 
kod spuštanja. To će najlaglje postići, ako prve 
vježbe uvježbavaju bez štapova. 

a) štap s kukom, b) kotur, c) štitnici kod uspinjanja 
proti zaleđenom i korastom snijegu . (t . zv. » ledorez«). 

Štapovi su dobra pomoć kod uspinjanja kao i 
kod ustajanja nakon pada. Vožnju u ravnici 
čine upravo štapovi užitkom! Kod kristianija 
zamaha i slaloma štapovi imadu velikog udjela. 



a) Zubci za led, b) štitnik za rub potplata, c) kako se 
popravlja prelom skija. 


Kod okreta 11 a mjestu osobito na strmom ob¬ 
ronku te kod raznih skokova u terenu od vam 
redne su važnosti. Početnik ih često upotre- 
bijuje kod kočenja, a imade često situacija 
kad i iskusan vozač traži njihovu pomoć u 
istu svrhu. 

Kako vidimo štapovi nam svagdje pomažu 
ili, da se jasnije izrazimo, oni nam uštedjuju 
veliki dio energije kod skijanja, pa s toga tre¬ 
ba i njima posvetiti doličnu pažnju. 

Norveška škola skijanja, koja se udomila 
svugdje, pa i kod nas, upotrebljava kod 
vožnje dva štapa, dok t. zv: alpinska škola upo¬ 
trebljava samo jedan dugi štap ili bolje kolac. 
Štapovi, koje upotrebljavamo prema norve¬ 
škoj školi redovno su iz bambusa ili ljeskovine. 
Duljina se uzima prema visini tijela kod čega 
je pravilo, da podlaktica ruke, koja drži štap 
kroz kožnu ušicu, čini sa nadlakticom oštri 
kut, pri čemu mora štap biti u snijegu do sni- 
ježnog obruča, kojim je na donjem kraju 
providjen. Za utrke na duge pruge upotreblja¬ 
vaju se dulji štapovi, koji kad su zabodeni u 
snijeg do sniježnih obruča, sižu ravno do ra¬ 
mena. 

Na donjem je kraju štap okovan željeznim 
šiljkom, koji služi da štap lahko prodire i u 
najtvrdji, a event. i zaledjeni pnijeg. Veliku 
važnost igra ovaj šiljak kod prelaza zaledjenih 
dijelova kod turistike, te kod strmih i zaledje- 
nih obronaka, preko kojih moramo bez skija 
prelaziti. U ovakovim prilikama zabode se 
slap čvrsto u led, te služi kao siguran oslon za 
nogu. Ski-štap bez dobrog željeznog šiljka isto 
je kao turistička cipela bez čavala, pa s toga 

treba dobro paziti, kakovi se šiljci upotreblja¬ 
vaju. 

Sam štap sa šiljkom suviše bi duboko pro¬ 
padao u snijeg kad ne bi bio snabdjeven U zv. 
sniježnim koturom, koji ujedno služi za sigu¬ 
ran otporanj u snijegu. Ovaj kotur smješten 
je šest do deset centimetara nad šiljkom bati¬ 
ne, a redovno je načinjen od španjolske trske, 
da bude što laglji. 

Uslijed svega što je do sada kazano o šiljku 
i koturu najbolje je da je šiljak — koji u ovo¬ 
me slučaju imade formu valjkovitog tuljka — 
bude zajedno sa koturom pričvršćen o štap 
pomoću željeznog klinca, koji prolazi kroz ba¬ 
tinu! Time je gubljenje šiljka onemogućeno. 

Na vrhu pričvršćena je na štap kožna uška. 
Ova daje ruci dobar oslon, dok s druge strane 
u slučaju pada zaprečuje gubljenje Štapa, koji 
je uškom vezan o ruku. 

Stapovi u glavnome imadu biti lagani i sto¬ 
ga ne predebeli. Kod »kristianija« zamaha ili 
»kristianija slaloma« dobiva se i najlaganijim 
štapovima dovoljno zamaha za najrazantniji 
zaokret. 

CIPELE. 

Skijanje kao i svaki drugi sport imademo u 
prvom pogledu promatrati sa stanovišta zdra¬ 
vlja. Polazeći s tog stanovišta cipele su važnije 


Upovšćak: »Ski< 

od samih skija! Cipele imadu s toga zaprije¬ 
čiti »mrzlu kupelj za noge« da se tako izbjegnu 
i nužne ppsljedice ovakove kupelji. 

Za skijaša dolazi u obzir jedino cipela na 
vezanje sačinjena iz juhtove ili jake teleće ko¬ 
že sa najmanje dva, sa redovno tri đona, koji 
prolaze čitavom cipelom od prstiju do peta. 
Prednji dio cipele neka bude bez šavova. Iz¬ 
nimku čini jedino t. zv. Laupard cipela, koja 
imade specijalan kroj. Cipela je sačinjena iz 
dvostruke kože ili bolje rečeno podstavljena 
je iznutra tanjom kožom. Donovi su šivani a 
šavovi dobro presvučeni smolom. Cipela ima¬ 
de biti u prednjem dijelu visoko gradjena, a dio 
nad prstima mora biti tvrdo gradjen, da prsti 
što manje osjete prstni remen kad se ovaj steg¬ 
ne. Pete gradjene su široko i nisko kao kod t. 
zv. šimi-cipela. Za Huitfeldov vez imadu osim 
toga pete biti unaokolo izdubljene. Ovom iz- 
dubinom prolazi petni remen Huitfeldovog 
veza, koji bi inače spao s cipele da je peta 
ravna. Kako se kod nas redovno mora pješa¬ 
čki, dok se dodje do snijega preporuča se da 
donovi i pete budu snabdjeveni laganim čav¬ 
lima. Ovi čavli nesmiju prolaziti kroz oba ili 
sva tri đona, jer u tome slučaju kod dugog bo¬ 
ravljenja u snijegu navlače hladnoću i vlagu 
u cipelu. Cipele moraju biti najmanje za je¬ 
dan i pol do dva broja veće od običnih cipela, 

koje nosimo što je vrlo važno, ako hoćemo 
noge sačuvati od nažulja, a što je glavno, i od 
zime. 

Iz svega gornjega slijedi, da cipela mora biti 
gradjena nepromočivo. Međutim i najbolja ci¬ 
pela nepromočiva je samo kratko vrijeme, ako 
nije impregnovana ili bolje mazana. Ovo ma¬ 
zanje cipela obavlja se sa t. zv. žutim ameri- 
kanskim] vaselinom i to na slijedeći način. Ako 
je cipela nova ugrije se nad štednjakom ili'kod 
peći tako, da se vaselin na njoj odmah rastopi. 
Ovako rastopljen vaselin treba sa svih četiri 
prsta razmazivati po ugrijanom dijelu cipele. 
Kad je to učinjeno, ugrije se drugi dio cipele 
itd. Kad je cijela cipela namazana, okrene se 
ponovno prvi namazani dio na kojemu više 
nećete naći vaselina, jer ga je koža posvema 
upila, te se taj dio ponovno ugrije i ponovno 
debelo namaže sa vaselinom. Kod novih cipela 
trebati će ovako najmanje tri puta ugrijati i 
mazati cipelu da ista bude dobro impregnira¬ 
na, kod čega će trebati osobitu pažnju obratiti 
šavovima na cipeli. Kod mazanja nesmije se 
zaboraviti jezik, kojeg se imade podvrći istom 
postupku kao i vanjsku kožu na cipeli, a speci¬ 
jalno imade se dobro namazati krajnji dio je¬ 
zika, gdje je ovaj prišiven uz kožu prvoga di¬ 
jela cipele. 

Tmađe i drugih sredstava za impregniran je 
cipela kao što je uaprimjer smjesa obične masti 

za cipele, koju dobijete u dućanima sa ribljim 
uljem u pola, zatim smjesa vaselina, parafina i 
ricinusa, itd. koje su vrlo dobre, ali kompliko- 
vane, pa preporučamo gornji jednostavni, vrlo 
dobri i iskušani postupak sa žutim američkim 
vaselinom. 

Usprkos i najboljoj impregnaciji opaziti ćete 
nakon teške i naporne ture, da vam je gornja 
vunena čarapa vlažna, te će mnogi od skijaša 
pomisliti da mu je cipela propustila. Medjutim 
nije tome tako. Cipela obavila je svoju dužnost 
kako treba, a vlaga dolazi odatle, što se i noga 
kod naporne ture isparuje, a para se na vanj¬ 
skoj čarapi došav u doticaj sa bladnom cipe¬ 
lom kondenzira i vlaži čarape. 

Stare cipele treba impregnovati prije po¬ 
četka sezone. Preko ljeta cipele imadu stajati 
namazane! Na povratku sa snijega treba cipele 
metnuti na suho i toplo mjesto ali nikako ne 
uz peć. Ako ste prolazili blatnim terenom, to 
cipele treba kod kuće direktno pod vodovo¬ 
dom oprati i nakon toga dobro istresti i met¬ 
nuti na suho mjesto do slijedeće uporabe. Ma¬ 
zanje se može ponoviti svakih četrnaest dana, 
a šavove na cipelama dobro je presvući prije 
svake vožnje. 

Ako je skijašu hladno na noge, hladno mu 
je na cijelo tijelo. Uz dobre i komotne cipele 
treba znati omotati nogu i u dobre i odgova¬ 
rajuće čarape. Pravilo je stoga, da se na golu 
- 36 - 


nogu navuče ponajprije pamučna bijela ča¬ 
rapa, a na ovu debela (najmanje dvaput kao 
pamučna) vunena čarapa. Najbolje su u tu svr¬ 
hu naše domaće seljačke vunene čarape. Od 
vunene čarape još je bolja čarapa od kozje 
dlake. Ovaj redosljed - pamučna pa na ovu 
vunena čarapa — imade svoj jaki razlog. Pa 
mučna čarapa bila ona mokra ili suha dje¬ 
luje uvijek blago i ugodno na nogu, te je nari- 
banje kože na nozi kod nje isključeno, što nije 
slučaj kod vunene čarape. Vunena pako ča¬ 
rapa mnogo je lošiji vodič topline', od pamučne 
pa treba u jednu ruku da izolira nogu od hla¬ 
dne cipele dok u drugu ne pušta toplinu noge 
na cipelu. Toplina noge u ovakovom slučaju 
povećava se jošte i toplinom, koja nastaje tre¬ 
njem pamučne o vunenu čarapu za vrijeme 
kretanja. 

Nabivena i jako stegnuta cipela osim što pri¬ 
jeći cirkulaciju krvi u nozi i time omogućuje 
ozebine, djeluje razorno i na šavove cipela. 
Osobito kod toga trpi šav koji veže đon sa gor¬ 
njom kožom. 


ODJEĆA. 

Nakon cipela odjeća je sekundarne naravi. 
Svatko neka si spočetka pomogne s onim, što 
imade, a docnije neka nakon stećenog iskustva 

postepeno popravlja i upotpunjuje svoju »gar¬ 
derobu.«. Turističko odijelo zadovoljava. 

Najpraktičnije je svakako specijalno skijaš¬ 
ku odijelo norveškoga kroja. Ovo je najele¬ 
gantnije, a daje skijašu i neki ozbiljan i muški 
izgled, što se ne može kazati o trbušastom ski¬ 
jašu, koji je navukao na sebe debeli vuneni 
sviter «a crvenim monogramom sa još deb-. 
ljom vunenom kapom na glavi! S,viter je uo¬ 
stalom vrlo nepraktičan, jer prikuplja na sebe 
snijeg, isparivanje tijela zadržale se na njemu 
u formi inja, a što je najglavnije, zapriječuje 
umjetnu regulaciju topline tijela o čemu govo¬ 
rimo na drugom mjestu. 

Norveško je odijelo sačinjeno iz glatkog suk¬ 
na ili t. zv. diagonalnog kamgarna. Redovno 
je tamno modre boje. Hlače su duge i prema 
dolje sužene sa petljom ispod noge. U gornjem 
su dijelu hlače visoko krojene tako da dolaze 
do prsnoga koša. 

Kaput je kratak, te potstavljen. Po mogućno¬ 
sti neka nema džepova s vanjske strane, jer 
snijeg ima čudno svojstvo, da uvjek nadje baš 
džepove, pa makar kako bili oni sakriveni ! 
Oko vrata kaput je sasma zatvoren, a puceta 
su na kaputu prekrivena. Kaput je dakle isti 
kao oficirska bluza. 

Prsluk ovo vdijelo ne poznaje ! I bez prsluka 
ovakovo je odijelo suviše toplo. 

Prvaci Zagrebačkog zimsko-športskog pOtsaveza n go¬ 
dini 1924. Od lijeva na desno: Benković (I.), Agić (II.) i 
R. Wiirth (III.). Sva su trojica članovi Ski sekcije 
H. A. Š. K.—a. 














Mjesto izmedju cipela i hlača redovno se 
sveže vrpcom živih boja, koje unose dosta ži¬ 
vosti inače tamnom odijelu skijaša. Ta vrpca 
priječi prodiranje snijega u cipelu. 

Kapa je iz istoga materijala kao i odijelo, 
te imade navlaku, koja se u oštroj zimi može 
spustiti preko ušiju. Slična je oficirskoj kapi. 

Vunene rukavice rado primaju snijeg. Naj¬ 
bolje su stoga dvoprsne, do polovice lakta duge 
rukavice iz nepromočivog platna, a podstav¬ 
ljene krznom. 

Ovo što je do sada bilo rečeno o obuci i od¬ 
jeći skijaša vrijedi viče versa uz male preinake 
i za dame. Razumije se, da je instinkt dama u 
pogledu mode kud i kamo razvijeniji od našeg 
muškaračkog, pa će one vrlo lako na skijaš¬ 
kom odijelu odstraniti mane s kojima se one 
ne slažu. 

Iz svega što smo doi sada kazali slijedi, da se 
kod odijela može mnogo toga dodati kao i odu¬ 
zeti naročito u pogledu kvalitete. Za cipele te 
čarape vrijedi medjutim pravilo bez iznimke: 
prima rob a. 

Tko' nema dobre cipele neka se kani snijega! 
UPRTNJACA. 

Kod uprtnjače neugodno je to, da se mora 
nositi. Kad medjutim dodje do odmora, kolika 

li zadovoljstva, kad iz nje vadimo baš ono, što 
nam treba. Rado joj tada opraštamo, što nas je 
puteni tištila! 

Ne nadjemo li u njoj kakovu malenkost kao 
n. pr. remen, kad nam je onaj na vezu pukao 
ili šibice, da priredimo čaj razumije se, da je 
naše ogorčenje dvostruko! 

Na pitanje što sve spada u\ uprtnicu možemo 
odgovoriti, da ponajprije spadaju u nju pred¬ 
meti, koje na izletu najnužnije trebamo i koje 
možemo taksativno nabrojiti, dok ostalo ovisi o 
svakom pojedinom skijašu već prema tome na 
kakvu je turu pošao, te u kojoj mjeri podnosi 
vjetar, zimu, te glad i žedju. 

Svakako spada u nju slijedeće: dva rezervna 
remena za vez — kod bilgerijevog veza glavno 
pero, peta, ključ, te po jedan kratki i dugi vijak 
sa navrtkom — zatim vosak za skije, priručna 
apoteka sa povojem i vatom, nekoliko igla si¬ 
gu rača, rezervni djelovi odjeće, kao jedna ko¬ 
šulja, po jedan par debelih vunenih te tankih 
pamučnih čarapa, topao prsluk sa dugim ru¬ 
kavima, šal, rukavice, svijeća sa šibicama, gri¬ 
jalo na špirit, hrana prema uputama, koje da¬ 
jemo u poglavlju »Higijena skijanja«, te ko¬ 
načno nešto jake špage. 

Sve što dolazi u uprtnicu treba dobro složiti, 
daj nas teret što manje smeta na putu. 

Uprtnicu se lakše nosi, aok imade široko re- 

menje! Neka bude sačinjena od nepromočivog 
piatna. Ako to nije slučaj možemo si pomoći 
tako, da sve predmete, koji su u njoj porazmje- 
stimo u dve do tri vrećice od voštanog platna, 
čime ćemo ih sačuvati od vlage, a u slučaju 
potrebe lako ćemo ih naći. 

Uprtnica nas u nevremenu dobro zaštićuje s 
ledja. Vrlo često prouzročuje medjutim da se 
ledja znoje. Ovo znojenje dade se ukloniti upo¬ 
trebom posebnog laganog uloška, koji se dade 
zgodno metnuti izmedju uprtnice i ledja, čime 
se omogućuje cirkulacija vazduha izmedju 
obojega i time sprečuje znojenje. Ovakav se 
uložak sveže za gornji dio uprtnice i tu stalno 
visi. Vrlo je pruživ i lagano prisjeda uz ledja, 
čime se nošenje tereta mnogo olakšava. Ako 
je ovakav uložak sačinjen iz aluminijevih pru¬ 
tića, to se s njime cjelokupni teret uprtnice mi¬ 
nimalno povećava, dok se u drugu ruku njego¬ 
vom upotrebom postizavaju prednosti, koje 
znadu cijeniti samo turisti i skijaši koji su ove 
uloške isprobali. 

Skijanje nije jednostavno klizanje niz jednu 
te istu strminu, kako običavaju činiti u nepo- 
srednjoj okolici grada ili na t. zv. hotelskim li¬ 
vadama ljudi, koji »goje« skijanje, jer je to sa¬ 
da moda. Ono je mnogo više! Skijanje je uzvi¬ 
šena šetnja, neko vrlo zanimljivo i privlačivo 
lutanje ili vrludanje po sniježnim poljanama, 

Grupa skijaša na Plješivici, koja je najljeoše i rado po¬ 
sjećivano mjesto zagrebačkih skijaša. 



Bilgerijev vez bez prsnog i petnog remena. Sa strane 
»ledorez« koji omogućuje sigurnu vožnju po zamrznutim 
obroncima. Bilgerijev je vez najsavršeniji predstavnik 

t. zv. krutih vezova. 

bregovima i dolovima. Šetnja je to prostorno 
neograničena, koju prekidamo nerado, jer je 
došlo vrijeme za polazak na vlak ili jer je pala 
noć. Često nas vedra zimska noć vabi na 
šetnju' na gipkim i vjernim daskama u okoliš 
planinskih kuća, jer su čari zimske prirode u 
noći jošte povećani nekom uzvišenom tajno- 
vitošću. 

* Tko ovako shvaća skijanje taj se mora usko 
združiti sa uprtnjačom i njenim teretom! 

SNIJEG. 

Kad sniježi opaziti će skijaš — koji vozi 
skije i očima, a ne samo nogama — na svom 
tamnom odijelu, da je sniježna pahuljica sa¬ 
stavljena iz jedne ili više vrlo lijepih i pravil¬ 
nih zvijezdica raznh oblika. Nauka poznaje 
preko stotine raznih oblika tih zvjezdica, koje 
su zaista čudo prirode što pada s neba! 

Kad miriade miriada takvih zvijezdica padne 
na zemlju, stvaraju one onaj divni bijeli plašt 
— snijeg — kojim zimska priroda ovija gore i 
doline, sela i gradove a svakom drvcu naposeb 
»tke košuljicu bijelu.« 

Tom zimskom bijelilu ne raduju se više sa¬ 
mo djeca — stvorovi čiste duše — već se ovoj 
priključuju sada hiljade i hiljade zimskih spor- 
tista, a naročito skijaša, koji u zimi gledaju 

svog odanog dragog prijatelja, kog se s veli¬ 
kom nestrpljivošću očekuje, a raširenih ruku 
dočekuje! 

Naslage tih zvijezdica podvržene su raznim 
prirodnim utjecajima, kao vjetru, sad jakom 
sad slabom, sad toplom sad hladnom, pa 
suncu, pa većoj ili manjoj studeni, te prema 
tome lučimo više vrsti snijega, koji je sad više 
sad manje povoljan za skijanje. 

Idealan je zaista sipak snijeg. Najveći je ne¬ 
prijatelj sviju početnika ljepljivi snieg t. j. sni¬ 
jeg, koji nije niti mokar niti suh. Tvrdi i ravni 
sniježni nanosi vole svakog skijaša. Ovome je 
protivan korasti snijeg , koji drži, ali puca i ruši 
skijaša baš u momentu, kad zaokreče »kristia- 
niju!« Zamrznuti snijeg stvorila je bura, koja 
je nakon teške borbe svladala jugovinu ili je 
zatekla zimsko sunce na polaganom, ali razor¬ 
nom topljenju snijega. Zaledjeni snijeg zahtje¬ 
va najveći oprez i od najboljeg vozača. Skije 
su na njemu »lude« i drndaju poput ocjelnog 
pera, kao da hoće pokazati svu svoju gipkost. 
Teški brašnati snijeg prisiljuje čelnog vozača 
koji utire novu stazu, da prije reda traži zamje¬ 
nu, za koju, se nitko ne trga. U pahuljasti snijeg 
propadamo gotovo do koljena, a da nam to ni¬ 
malo ne smeta kod vožnje! Na domaku pro¬ 
ljeća susrećemo solnat snijeg — soliku — koji 
je vrlo bogat na klizavosti, te s toga daske po 

njem »jure«. Kad se u njeg padne dobija se 
čuvstvo, kao da smo naglo sjeli u potok i brzo 
se digli ! Ima jošte nekoliko vrsti snijega, no 
spomenuti ćemo samo jednu, a to je štetan i 
opak staklasti snijeg. Štetan je, jer sam svojom 
tankom, ali jakom ledenom korom zadire u 
kožu cipela, a opak je, jer reže i ruke i lice ako 
ga preko volje zagrlimo i poljubimo. 

Najidealnija je zamrznuta sniježna podloga 
na koju se uhvatilo dva prsta inja. Kome to 
nije dovoljno, taj je bez štete po skijaški sport 
izgubljen! 

Nije svaki snijeg idealan za skijanje. Često 
se čuje kako početnici i neupućeni zdvojno 
izgovaraju riječi »danas se lijepi« ili ( »ne mogu 
smjesta; na svakoj dasci imam tri kile snijega«! 
Kad ovaki vide nekoga kako: i po ljepivom 
snijegu juri, ostaju zapanjeni. 

Da se ljepljenje snijega o skije zaprieči tre¬ 
ba skije namastiti. Mast i vlaga na donjoj stra¬ 
ni daske brzo smrzava, a nastali led poput mag¬ 
neta prikuplja snijeg. Ljepljenje pokazuje se u 
pogoršanom izdanju, ako vlaga prodre u samo 
drvo. To treba u prvom redu spriječiti! 

Daske treba impregnirati da se spriječi pro¬ 
diranje vlage u njih. Dobro impregnovane da¬ 
ske neće trebati čitave sezone mazati. Impreg- 
niranje je vrlo jdnostavno. Uzme se po pola la¬ 
nenog ulja i petroleuma, pa se tom mješavi¬ 

nom natapaju daske dokle god hoće piti. Ugri- 
jane daske .bolje piju! Daske treba kod toga 
posla položiti horizontalno. Ulje, koje nije uni- 
šlo u daske te se je na ovima osušilo, treba sta¬ 
klom ili oštrim predmetom skinuti. 

Od gornjeg prepariranja skija bolji je ovaj 
način. Napravi se mješavina katrana (drveni 
katran) i loja u jednakim djelovima. Ta se 
mješavina pomoću svjetiljke za lotanje utis- 
kuje u drvo. Ovaj je način bolji od prvoga, jer 
je trajniji, a hodanje uz brdo nije otešćano! 

Redovito se zaštićujemo protiv ljepljenja 
jednostavnim mazanjem skija voskom, stea¬ 
rinom ili bilo kojim gotovim preparatom, koji 
se dobivaju u trgovini pod raznim imenima, kao 
skiolin itd. Mana je sviju tih sredstava, da dr¬ 
že samo kratko vrijeme! 

Kad se služimo s ovim preparatima glavni 
je uvjet, da skije za vrijeme mazanja budu pot¬ 
punoma suhe. Rezultat je bolji, ako skije prije 
mazanja dobro ugrijemo. 

Treba konačno znati, da se snijeg hvata i na¬ 
mazanih skija, ako smo ih preko noći držali u 
toploj sobi i ako ih ovako tople položimo u sni¬ 
jeg. U vakom slučaju treba ostaviti skije 4 do 
5 minuta na otvorenom mjestu da se ohlade 
t. j. da izjednače temperaturu sa zrakom. 

Snijeg se ljepi nadalje ako prelazimo preko 
potoka, pa namočimo kod toga skije! Slično se 

dogadja, kad za vedrog, ali hladnog zimskog 
dana predjemo sa snijega izloženog suncu u 
snijeg u hladovini! 

Cesto puta sprečujemo ljepljenje jednostav¬ 
no time, da sa daskama pritiskujući o snijeg 
kližemo. Početnici često dižu skije umjesto da 
kližu. Kad je temperatura na nuli klizanje od¬ 
stranjuje snijeg sa skija, a hodanje sa skijima 
sve ga više prikuplja. 

Skijanje je u svakoj fazi klizanje, a samo iz¬ 
nimno je — hodanje! 


DIO ii. 

TEHNIKA SKIJANJA. 

OPĆENITO. 

Skijanje nije tako teško, kako izgleda! Opas¬ 
nost ozlede je minimalna, te niti iz daleka ne 
prijeti u punoj mjeri, kako si to neupućeni za¬ 
mišljaju. 

Ove dvije predrasude, koje su mnogoga od tog 
zdravog sporta odvratile, treba s pravom sa¬ 
svim zabaciti. 

Skijanje je balansiranje, kod kojega gipkost 
u kukovima igra najveću ulogu. Pomoću ku.^ 
kova prenaša se potrebno težište tijela lijevo 
ili desno, naprijed ili natrag. 

Balansirati se ne može sa ukočenim tijelom. 
Potrebno je s toga, da nam tijelo za vrijeme 
vožnje bude neukočeno, a što je najglavnije, ko¬ 
ljena nam uvijek moraju biti nešto skučena i 
elastična. 

Čovjek je redovno mnogo spretniji nego li 
to sam misli. Tako je i sa skijanjem. Treba pro¬ 
bati, pa onda prosuđivati- 

Dobro je da svaki početnik prije polaska na 
snijeg steče neko predznanje o skijima i skija¬ 
nju. To se postizava polaskom poučnih preda¬ 
vanja o skijanju, te polaskom t. zv. »suhih te¬ 
čajeva za skijanje. Dužnost je raznih zimsko- 
sportskih udruženja, kao saveza, potsaveza i 
pojedinih klubova, da ovakova predavanja i 
tečajeve prije svake zimske sezone priredjuju. 

Početnik, koji imade teoretskog i praktičnog 
predznanja o skijanju, uštedjuje kod učenja na 
snijegu pola muke! 

Tko nema prilike da posjećuje ovakova pre¬ 
davanja i tečajeve, neka se posluži dobrom 
knjigom, koja mu neće sasvim nadomjestiti 
živu riječ predavača, ali u svalvom će mu slu¬ 
čaju biti dobra pomoć. 


Lipovšćak: »Ski«. 

Na samom snijegu treba početnik ponajprije 
proći obuku ski-tečaju, a ako ovakovih nema, 
treba umoliti prvog starijeg skijaša, kojeg se 
sretne za nužni savjet i prvu obuku. 

Samouki' skijaš gubi deset puta više vremena 
i energije od onoga, koji se dade poučavati i sa¬ 
vjetovati od starih i iskusnih vozača! 

SPUŠTANJE. 

Letiti niz strminu i kod toga imati punu vlast 
nad skijima, to je zapravo glavni užitak kod 
skijanja! 



(SI. 1.) Ispravno držanje kod spusta. Daske su usko uspo¬ 
redne i jedna nešto pred drugom. Tijelo je okomito na 
daske. Štapovi se ležerno vuku straga. 

Za prvo vježbanje 11a skijima, a naročito za 
spuštanje treba, izabrati ne prestrmu i čistu 
livadu sa slobodnim izlazom, koji se nalazi u 
ravnici. Ako je snijeg zgažen, tim bolje! 

Spuštanje treba vježbati bez štapova. 

Skije treba za vrijeme vožnje voditi para¬ 
lelno. 

Jedan je ski za pola stope pred drugim. Ovo 
je potrebno, da se laglje pariraju neravnosti u 
ilu. L j. na ovaj se način olakšava balansiranje 
vozača. 

Koljena su nešto ugnuta, te »mekana« t. j. 
elastična. Treba ih pritisnuti jedno o drugo, da 
nam skiji ne pobjegnu svaki 11 svoju stranu. 



(SI. 2.) Loše držanje kod 
spusta. Tijelo je nagnuto 
natrag. 



(SI. 3.) Vrlo loše držanje 
kod spusta. Daske kližu 
preširoko. Držanje tijela 
nikakovo. 


Tijelo je nagnuto naprijed t. j. ono imade 
uvjeke stajati okomito na skijima. Uradimo li 
protivno t. j. nagnemo li tijelo unatrag t. j. 
okomito, u zrak, to će nam skije pobjeći, a po¬ 
sljedica je pad! (Slike 2 , 3 , 4 ) 

Sa rukama se pomaže zadržati ravnotežu ti - 
jela. 

Nakon dva tri pokušaja uspjeti će nam, da 
se bez pada spustimo obrbnko A n i da se zau¬ 
stavimo na donjem ravnom dijelu vježbališta. 

Spuštamo li se sa štapovima, to ove ležerno 
vučemo iza sebe. 

Kod spuštanja na jakim kosinama tijelo se 
spusti u duboki čučanj; za ostalo vrijedi pla¬ 
vilo kao gore. Kod dubokog je čučnja otpor 
zraka manji i time vožnja sigurnija. 



(SI. 4.) Loše držanje kod 
spusta. Daske klize pre¬ 
široko. Ruke su sprijeda 
mjesto straga 


(SI. 5.) Dobar * stav za 
spust na većim strmi¬ 
nama. 


Kod manjih strmina povećavamo brzinu kli¬ 
zanjem kao u ravnici (Slika 6.) ili poput onoga 
na ledu. 

Prava »skijaška krv« ne boji se pada, jer je 
snijeg mekan, a svaki je pad i onako korak bliže 
usavršen ju! 


PADANJE. 


Padanje je vještina, koju redovno naučimo 
istom onda, kad smo i skijati naučili! 

I najiskusniji skijaš pada! 

Princip je kod padanja »padaj natrag i po¬ 
strance«. Ako prije samoga pada duboko čuc- 

nemo i napravimo iz tijela što manje klupko, 
te se tako svalimo natrag, držeći svedj noge 
što više pritegnute tijelu, to će nam često pad 
biti ugodna zabava, koju nam kvari jedino sni¬ 
jeg, koji je ušao u rukav! 

USTAJANJE. 

Na ravnici teže je ustati, nego li na kosini. 

Kod pada u ravnici treba ponajprije skije 
postaviti paralelno i skupa. 

Skuči nakon Loga koljena i privuci skije što 
više gornjemu tijelu. 



Jačim trzajem zabaci sad tijelo nad skije i 
ustani. 

Ako imademo u ruci štapove, to ćemo se jed¬ 
nim od njih poduprti lizabaciti tijelo nad skije. 

Padnemo li na kosini, to u prvom redu treba 
zauzeti takav položaj, da nam gornje tijelo 
bude položeno uzbrdo, a noge sa skijima niz¬ 
brdo. Skije treba kod toga da leže skupa i po¬ 
prijeko obronka i, j. vodoravno, da nam se kod 

ustajanja nebi izmakle ispod nogu. Sada tieba 
skučili koljena i skije privući ispod gornjeg ti¬ 
jela i ovo pomoću štapa ili ruke, ako vozimo 
bez štapova — zabaciti na skije. 

Ako padnemo tako, da nam giava leži niz¬ 
brdo, a noge uzbrdo, to se treba jednostavno 
na ledjima prevaliti i doći u gore opisani po¬ 
ložaj. 

Dogadja se, da su nam nakon pada skije tako 
premješane, da je svako ustajanje nemoguće. U 



(SI 7.) Prvi dio okreta za 180 stepeni. 

ovakvom slučaju nepreostaje drugo, nego ski¬ 
nuti s noge onaj ski, koji nam smeta! 

Nakon pada treba s odjeće skinuti snijeg! 

OKRETANJE NA MJESTU. 

Radi se o okretaju za 180 stepeni! Duljina 
dasaka ovdje kao da nam najviše smeta. Ovaj 
na prvi pogled težak ili bolje reći nespretan 
okret svladavamo nakon dva tri pokušaja naj- 
većom lakoćom. 

Skije se postave ponajprije usporedno jedna 
do druge. 

Na ovo zabaci se — lijeva ili desna — noga 
naprijed i u zrak tako, da se ski svojim straž¬ 
njim krajem zabode u snijeg. 

Ovako uspravno i u snijeg zabodeni ski okre¬ 
ne se sada van i natrag, te se postavi paralelno 
sa skijem, koji nismo micali. Vršci skija stoje 
sada u suprotnome smjeru. 



(SI. 8.) Drugi dio okreta 
za 180 stepeni. 



(Si 9.) T reći dio okreta 
za 180 stepeni. 


Ako okret radimo sa štapovima, to se u ovo¬ 
me položaju podupremo štapom lijeve ruke li¬ 
jevo s ledja. 

S t ada jednostavno prenesemo desni ski u 
smjer lijevoga. 

Na strmim obroncima to je jedini mogući 
način okretanja. Tu medjutim služi pravilo, da 
se okret započinje sa donjom nogom. Vješti 
vozači okreču odmah gornjom nogom, jer se 
time dobiva na usponu. 

- 55 - 












Ako je snijeg dubok, to kod prve kretnje ne¬ 
ćemo ski zabosti u snijeg, već ćemo ga odmah 
u zraku okrenuti u protivan smjer i odmah po¬ 
ložiti uz još neokrenuti skij. 

Na ravnici okrećemo najbrže, ako skočimo 
u zrak te sa trzajem tijela trgnemo i skije za 
180 stepeni. To vrlo rado čine mladi ljudi! 

Poluokrete izvadjamo jednostavnim zanaša- 
njem jedne pa druge skije polulijevo ili polu- 
desno. 


HODANJE U RAVNICI. 

Bolje je govoriti o klizanju u ravnici. Ovdje 
se kliže u punom značenju te riječi. Ovo kliza¬ 
nje naliči klizanju na ledu. To je gibanje po¬ 
moću dugih razvučenih koraka. 

Klizanju u ravnici posvećuju početnici vrlo 
malo pažnje, akoprem je ono u skijaškoj teh¬ 
nici vrlo važno. 

Tehnika klizanja u ravnici zahtjeva ponaj¬ 
prije, da se skije vode paralelno i usko jedna 
uz drugu. 

Vozi se utegnutim koljenima. 

Težina tijela sva je na prednjoj skučenoj 
nozi. 

Stražnji je ski neopterećen, tq se u momentu 
naprijed prenosi na nj težina tijela i time mu 
se daje veći zamah. Stražnjim se skijem ne smi¬ 
jemo otiskivati! 

Stapovi ne služe za balans, već jedino za po¬ 
većanje brzine. Trag u snijegu neprekinut je i 

Za natjecanja treba za klizanje u ravnici na¬ 
učiti t. zv. trokorak. Pod trokorakom razumje- 
va se klizanje, kod kojeg nakon dva kratka ko¬ 
raka slijedi jedan dugi sa ispadom. Kratki ko¬ 
raci služe, da se treŽem ispadnom koraku dade 
sto veći zamah. Ovaj se zamah t. j. brzina ski- 
jasa povećava još više suglasnim radom ruku 
i štapova. 

Trokorak pričinja nam se kao neko bježanje 
po sniježnoj ravnici, kod kojeg na svakom 
trećem koraku počivamo! 

USPINJANJE. 

Prije nego li se počnemo uspinjati treba po¬ 
vesti račun o strmini, koja leži pred nama. Vje- 


(Sl. 10.) Stav kod klizanja u ravnici. 

štom je skijašu potreban samo jedan pogled na 
strminu, da odmah stvori odluku, na 1 koji će se 
najlaglji i najkraći način uspeti. 

Na visoke i strme obronke uspinjemo se u 
serpentinama. Kod ovog uspinjanja vodimo 
skije paralelno uzbrdo samo toliko, da nam se 
ne skližu natrag. Nutarnje bridove t. j. bridove, 
koji su uz obronak pritištamo u snijeg t. j. te¬ 
žinom tijela opterećujemo nutarnje bridove. 
Tijelo stoji uspravno u zrak. Naginjemo li ti¬ 
jelo suviše naprijed, ostati će stražnji djelovi 
skija neopterećeni te će nam uslijed toga skije 
klizati natrag. 


(SI. 11.) Raskročno' uspi¬ 
njanje. 




(SI. 12.) Poluraskročno 
uspinjanje. 


Duge serpentine manje umaraju, jer imadu 
manje zaokreta. 

Na kraćim i ne odviše strmim obroncima, te 
na strmim šumskim putevima upotrebljujemo 
r a s k ročni korak. Težina tijela je na unm 
tarnjim bridovima t. j. kod desnog skija na lb 
jevom, a kod lijevog na desnom bridu. 

Kod dugih položenih strmina, koje nam ne 

dozvoljavaju direktan uspon, upotrebljujemo 
p olu raskročni korak. Opterećeni su unu* 
tarnji bridovi. 

Raskročni i poluraskročni korak umara! 
Mjesto njih služimo se često koracanjem po - 
lunaprijed uzbrdo. Kod ovog se uspinjanja ko¬ 
raca postrance^ i naprijed. Trag u snijegu je is- 



(SI. 12a.) Uspinjanje u stepenicama ili stubama. 

prekidan. Ako desnom nogom zakoračimo de¬ 
sno postrance i uzbrdo, to moramo lijevi ski 
prikučiti tako, da ga postavimo za cijelu stopu 
pred desni. Počinjemo li s lijevom nogom, to 
ćemo desni ski kod priključenja staviti za du¬ 
ljinu stope pred lijevi. \ 

Vrlo strme i uske obronke prelazimo u ste¬ 
penicama ili stubama. 

Koji ćemo način kod uspinjanja upotrijebiti 
često ovisi o karakteru skijaša. Nitko medjutim 
u pogledu energije', nije neiscrpiv! Treba s toga 
kod uspinjajnja imati na pameti onu narodnu: 
»Tko polagano-ide, dalje dodje!« 

RALICA I POLURALIĆA. 

(Kočenje). 

Ralicom i poluralicom kočimo t. j. reguli¬ 
ramo brzinu vožnje. Jednom i drugom može- 



(SI. 13.) Uspinjanje u stepenicama. 

mo nadalje zaustaviti vožnju, te konačno pomo¬ 
ću njih mjenjamo smjer vožnje. 

Prema rečenome ralica je jedan od najgla- 
vnijih sastavnih djelova skijaške tehnike. 

Bez poznavanja ralice ne može biti sigurno¬ 
sti vožnje. Skijaš bez ralice naliči jurećoj lo¬ 
komotivi, kojoj je pokvarena kočnica ili bolje 
kolima, koja jure niz strminu, a nemaju koč¬ 
nice! 

Usprkos velikoj važnosti ralice mnogi je ski 
jaš zanemaruje jednostavno s razloga, što je 
njen stav u početku nenaravan i donekle bolan. 

Nenaravnost, a specijalno bol, svakako su op¬ 
rečni ugodnosti i veselju, koje neispravni spor- 
tiste u prvome redu kod sporta traže. Tko ne¬ 
ma toliko eneržije, da podnese kod sporta i sta¬ 
noviti dio napora, ne može biti sportista u pra¬ 
vome smislu. 

Kod ralice noge su raširene, ali tako, da se 
vršci skija dotiču a stražnji su djelovi rašireni. 

Obe su noge jednako opterećene. 

Koljena su uvinuta i elastična. Što su kolje¬ 
na bliže jedno drugom, tim im je stav bolji i si¬ 
gurniji. 

Donje su plohe skija okrenute van, a nutar¬ 
nji bridovi skija »stružu« snijeg, t. j. cijelu te¬ 
žinu tijela nose porazdjeljeno unutarnji bri¬ 
dovi. Izravnamo li skije tako, da težina tijela 
počiva na čitavoj donjoj plohi jednoga i dru¬ 
goga skija, to će trenje biti manje, a brzina ski¬ 
jaša će se povećati. Što skije jače raširimo, a 
unutarnje bridove namjestimo da »stružu« sni¬ 
jeg, to će trenje biti veće, a vožnja će se uspo¬ 
riti i konačno sasvim zaustaviti 

Dakle širenjem i sužavanjem skija, te jačim 
ili manjim opterećenjem nutarnjih bridova 
skija usporujemo ili, pospješujemo vožnju. 

Početnici čine najveću grešku time, da pre- 

- 61 - 






malo rašire noge, da vrške skija ne drže sku¬ 
pa, uslijed čega im skije jednostavno pobjegnu 
niz strminu! 

Isto je tako greška, ako u velikoj brzini smje¬ 
sta predjemq u ralicu. Posljedica je pad napri¬ 
jed t. j. licem u snijeg! U ralicu treba s toga 
prelaziti postepeno. 

Kod velikih brzina nemoguće je upotrijebiti 
ralicu. Potrebno je s toga, da brzinu vožnje re- 
gulišemo kočenjem do onog stepena, kod kojeg 



je jošte moguće ralicu upotrijebiti. U ovako 
velikim brzinama možemo se zaustaviti jedino 
pomoću zamaha zvanih kristianija i telemark. 

Ako obe skije nisu podjednako opterećene 
kao kod ralice, već se jedna skija — ona koja 
klizi u smjeru vožnje — jače optereti, a druga 
koja je zadržala položaj ralice, manje, to do¬ 
lazimo do poluralice. Ovu upotrebljujemo u 
vožnji poprijeko niz obronak. Gornji je skij 
kod poluralice opterećen i kliže u smjeru vož¬ 
nje. Donji je ski medjutim zadržao položaj ra- 
lice, te jačim ih slabijim opterećenjem unutar- 


- 62 - 


njeg brida tog skija polučujemo jače ili slabije 
kočenje t. j. usporujemo ili ubrzavamo vožnju. 

Gornja je noga uvijek nešto u kolejnu sku¬ 
čena, a donja više ispružena, što slijedi iz same 
naravi položaja skijaša. 

Uspješno možemo kočiti t. zv. poprečnim 
oklizavanjem. To je hotimično oklizavanje po¬ 
prečno punom duljinom skija niz strmi i za- 
ledjeni obronak. Kod ovog su kočenja obe 
skije položene poprijeko na smjer vožnje. Vr- 



(Sl. 15.) Polarulica. 


šci su skupa, a krajevi nešto razmaknuti. Koče¬ 
nje se postizava većim ih manjim optereće¬ 
njem bridova, koji prileže uz'obronak. Često je 
dovoljno da opteretimo unutarnji brid dolnje 
skije a da polučimo željeni uspjeh. 

U teškome terenu često se služimo ovim na¬ 
činom silaženja i kočenja niz strme i zamrzlc 
obronke. 

Kod oklizivanja služimo se izdašno i štapo¬ 
vima. Oba se štapa uzmu zajedno i ture ispred 
tijela u visini kuka u obronak. Donja je ruka u 
nathvatu, a gornja u pothvatu. Opterećenje šta- 

pova redovno ovisi o strmini i vrsti snijega na 
obronku s kojeg se oblizujemo. Oblizivanje 
vrlo je srodno poslednjoj fazi zamaha kristi- 

Kočenje štapovima dobar skijas izbjegava. 

Ipak dolazimo u priliku, da i štapove upo¬ 
trijebimo za kočenje. Kočenje štapovima upo¬ 
trijebiti ćemo samo onda i ondje, gdje niti je¬ 
dan od navedenih već kočenja nd možemo s 
uspjehom upotrijebiti. 



(SI. 16.) Pravilno kočenje 
štapovima. 



(SI. 17.) Loše kočenje šta¬ 
povima. Tijelo je nagnuto 
natrag i na štapove. 


Zahvalan teren za kočenje štapovima su str¬ 
mi, uski i zamrznuti šumski putevi. 

Oba se štapa slože u jedan. Desna ih ruka 
drži nathvatom u visini koljena, a lijeva pot¬ 
hvatom u visini prsiju. Ovako držani štapovi 
gurnu se u snijeg sasvim uz desni skij i to po 
prilici u sredini zmedju veza/i kraja daske, ti¬ 
jelo je u čučnju i okomito na sldjima. Stapovi 
su snažno držani uz desno bedro, a opterećenje 
dobivaju pritiskom ruku. 

»Jašenje štapovima« prouzročuje pad i lom 
slapova! 


MIJENJANJE SMJERA VOŽNJE POMOĆU 
RALICE I POLURALICE. 

RALICNI ZAVOJI. 

Prenosimo li kod ralice u usporenoj vožnji 
težinu tijela na lijevi ski, to će smjer vožnje 
lagano skretati na desno. Prenesemo li težinu 
tijela na desni ski, to će smjer vožnje skreniti 
na lijevo. 

Smjer vožnje odredjuje opterećeni ski ! 

Kod prenosa težine tijela na jedan ili drugi 
ski treba brzinu usporiti. 

Što je obronak strmiji, to treba brzinu jače 
smanjiti. 

Napravimo li više okreta jedan za drugim, 
to dolazimo do vožnje u zavojima. 

Ralični zavoji nisu za oko elegantni kao kri- 
stianija i telemark zavoji, ali su vrlo korisni 
zbog velike sigurnosti, koju pružaju vozaču. 

Kao što se na visoke i duge obronke uspi- 
njemo u serpentinama, tako se i spuštamo s 
njih u velikim zavojima mjenjajući smjer vož¬ 
nje pomoću ralice. 

Zavoje često pravimo oko štapova, koji nam 
služe kao potporanj i neki centrum okretaja. 
Zavoji, koje pravimo oko štapova vrlo su krat¬ 
ki i trgnuti. Taj nagli zaokret nastaje time, što 


Lipovšćak: »Ski«. 

(SI /5. b.) Poluralica na Uievo. 

smo težinu tijela sa skije, koja klizi, naglo pre¬ 
nijeli na ski, koji; je u poluralici, a oštrinu zao¬ 
kreta smo pojačali trzajem tijela te prikluče- 
njem sad neopterećenog skija u isti položaj i 
smjer opterećenog skija. 

Ovaj nagli zaokret oko štapova, koji je u 
svojoj poslednjoj fazi jednak poprečnom okli- 
zivanju, nazivamo potpornom kristianijom. Po¬ 
moću ovog zavoja možemo u velikoj brzini 
smjesta stati ili promjeniti smjer vožnje. 

ZAMAH »TELEMARK« I »KRISTIANIJA . 

Zaustavljanje i mijenjanje smjera u brzoj 
vožnji ne dade se bez gornjih zamaha niti za¬ 
misliti. 

Telemark zamah je najelegantnija kretnja 
skijanja. Kako elegantne stvari nisu uvijek i 
korisne, to ga je u ovom potonjem svojstvu da¬ 
leko nadvisio zamah kristianija. 

Imade jošte jedna bitna razlika izmedju oba 
ova zamaha. 

Telemark možemo izvadjati samo na jedan 
način, dok nam kristianija dozvoljava u izved¬ 
bi više načina, koji se medjusobno bitno raz¬ 
likuju. 

Karakteristično je za oba ova zamaha, da se 
brzina vožnje prije njihove izvedbe ne srna- 
njuje. 

Oba ova zamaha ubrajamo u red redovitog 

skijaškog znanja, te se bez njih dobar skijaš za¬ 
misliti ne može. 

Telemark i kristianija poslednji su i najljepši 
biseri na nizu redovitog skijaškog umijeća. 
Njima kao da ukrašujemo konac spuštanja niz 
strminu i time povećavamo užitak, koji nam 
daje »letenje« po snijegu. 

Slavični skijaši pokazuju svoje umjeće pred 
početnicima i gledaocima, a naročito pied da¬ 
mama sa telemarkom i kristianiom! Zar je on¬ 
da čudo, da su ti zamasi toliko primamljivi za 
početnike? Cesto vidimo, kako se početnici 
muče i nastoje prodrijeti u tajnovitost tih zama¬ 
ha i to odmah nakon što su naučili spuštati se 
nizbrdo. To izgleda kao da djetetu, koje je nau¬ 
čilo abecedu gurnemo u ruke neku filosofsku 

knjigu. . 

Sve ima svoj red, pa tako i učenje skijati. Tko 
svlada potpunoma sve one vježbe, koje smo 
u ovoj knjizi prije telemarka i kristianije opi¬ 
sali, taj će i do ovih doći lako i bez muke, jer 
telemark i kristianija u glavnome nisu drugo 

nego li neki zbroj sviju tih vježbi! 

Ovi se zamasi rade na desno i lijevo. Veliki 
broj vozača svladava ih međutim samo na jed¬ 
nu stranu i to telemark na lijevo, a kristianiju 
na desno. To rade »dešnjaci«, jer desna noga 
kod toga imade-glavnu ulogu! 

Jednostrano se znanje osvećuje svagdje, pa 
tako i kod skijanja. Treba s toga sve vježbe 

jednako učiti već u početku na jednu i drugu 
stranu. Ovo vrijedi potcrtano za telemark i kri¬ 
stianiju 

«TELEMARK» 

Za vježbu ovog zamaha treba izabrati ne pre- 
strmu livadu sa ravnim izlazom. Telemark se 
diuži sa »sipkim« snijegom! Debljina snijega 
15 do 30 cm. 



(SI. 18.) Loše kočenje štapovima. Daske klize široko. 
1 ijelo je nagnuto natrag i visi na štapovima. 

Zamah možemo razdijeliti u dva dijela. Prvi 
je t. zv. ispadna vožnja, a drugi zaokret. Ova 



dva dijela moraju se odjelito učiti, te konačno 
spojiti. 

Ispađni položaj za telemark na lijevo: 

Desna se noga pruži daleko naprijed pred 
lijevu. 

Lijevi vrlo malo opterećeni ski vode prsti li¬ 
jeve noge, jer je peta uzdignuta. 

Gotovo cijela težina tijela počiva na desnoj 

nozi. ... 

Skije se vode usko paralelno, a vršak, se lije¬ 
vog skija naslanja o desnu nogu. 



(SI. 20.) Zamah Telemarh. 

Vozač nalazi se u dubokom klečečem po¬ 
ložaju i to tako, da je potkoljenica desne noge 
okomita na desni ski, a potkoljenica lijeve noge 
leži paralelno sa lijevim skijem. 

U ovakovom stavu mora se početnik tako 
dugo spuštati niz strminu, dok ne ulivati pot¬ 
punu sigurnost. Istom kad se zadobije potpuna 
sigurnost u vožnji u ovakovom stavu prelazi 
se na zaokret. 

Desna naprijed pružena noga zaokrene laga¬ 
no vršak skija prema unutra t. j. na lijevo, pri 
čem će kraj skije sam po sebi otići van. Oba su 
brida kod toga još uvijek jednako optere¬ 
ćeni t j lijevi brid tog skija i to ponajprije 
malo, pa sve jače i jače tako da njime stružemo 

sve snažnije snijeg. To je položaj poluralice, 
kod koje je sva težina tijela na desnoj nozi, dok 
lijevi ski klizi gotovo neopterećen, a svojim vr¬ 
škom naslonjen o desni ski, koji ga uslijed toga 
okreće u novi položaj t. j. u lijevu stranu. 

U momentu kad smo opteretili lijevi brid 
desne skije moramo postepeno sa tim optere¬ 
ćenjem nagnuti gornje tijelo prema obronku 
ili bolje prema središtu kruga, koji opisujemo. 



Uslijed promjene pravca vožnje palo bi gor¬ 
nje tijelo u pravac dosadanjeg smjera vožnje, 
kad to ne bismo parirali ili spriječili nagibom 
tijela prema centru kruga, koji opisujemo t. j. 
prema obronku! 

Što je obronak strmiji i vožnja brža, to tre¬ 
ba tijelo jače nagnuti »unutra«. 

Prema svemu što smo do sada kazali najvaž¬ 
nije je kod tog zamaha: 

1. Pružiti jednu nogu jako naprijed i opte¬ 
retiti je. Čim smo je počeli skretati opteretiti 
unutarnji brid. 

2. drugi ski, gotovo neopterećen, voditi usko 

uspoi eđno i vršak nasloniti o nogu prednjeg 
skija. 

d. tijelo nagnuti unutra, ali ne unatrag. 

Kod redovite vožnje spuštamo se u ispadni 
položaj nekoliko trenutaka prije mjesta, gdje 
smo nakanili napraviti telemark. 

Zaokret prednjeg skija te prenos težine sa ci¬ 
jele donje plohe tog skija na njegov unutarnji 
biid mora usliediti postepeno, da se izbjegne 
pad »van.« 

Stražnja se noga imade privući, kad smo zao¬ 
kret već svršili! 

Iz svega što smo do sada o ovome zamahu 
kazali uvidjeti će pozorni čitaoc, da je ovaj za¬ 
mah nepodesan, da se njime smjesta zaustavi¬ 
mo, ako je brzina velika. U velikoj brzini mo¬ 
žemo pomoću ovog zamaha promjeniti pravac 
vožnje, a zaustaviti ćemo se tek nakon većeg 
opisanog luka. 

U teškom terenu, gdje se često moramo i u 
najvećoj brzini zaustaviti tako reći na mje¬ 
stu, zamjenjuje ovaj zamah potpunoma kristia- 
nija. 

KRISTIANIJA. 

Za vježbanje ovog zamaha treba izabrati 
strm i čist obronak sa izvoženim snijegom. Kri- 
stianiju teže je sistematski naučiti. Cesto je kao 
početnici izvedosmo u nuždi, a da nismo znali. 

da se taj snažni zaokret s obe daske na jedan¬ 
put, zove kristianija Najlaglje ju je izvesti na 
zamrznutom i zaledjenom snijegu. U sipkome 
snijegu diže ovaj snažan i brz zaokret toliku 
»prašinu«, da vozača, ako smo niže mjesta, na 
par trenutaka izgubimo s vida! 

Kod kristianije imademo zadaću, da skije iz 
pravca vožnje! u jednom trenu okrenemo za 90 



(SI 23.) Stav kod »Vučene Kristijanije«. 

stepeni i da ih postavimo poprijeko na dosa- 
danji vozni pravac. Uslijed velikoga »struga' 
nja« i otpora snijega — obe se skije ovdje pu¬ 
nom svojom dužinom opiru u snijeg kao kod 
oklizavanja — brzina se vožnje naglo smanjuje, 
dok skijaš konačno ne ostane stajati. 

Već smo prije kazali da razlikujemo više vr¬ 
sti tog zamaha. U glavnome izvadjamo kristi- 
aniju ili jednostavnim nagibom gornjeg tijela 
ili trzanjem donjeg tijela. 

Onu prvu, koju izvodimo jednostavnim na¬ 
gibom gornjeg tijela zovemo »vučenom« a onu 

drugu, do koje dolazimo pomoću trzaja donjeg 
tijela zovemo »trzajnom kristianijom. 



(SI. 24.) Kristijanija: 1) vučena, 2) trzajna. 


Vučena kristianija elegantna je, te se kod 
njenog izvadjanja ne vidi nikakvo naprezanje 
tijela. Njen trag u snijegu nalik je polumjesecu. 

Najlaglje možemo je izvesti u nepredubokom 
novome i sipkome snijegu. Izvadja se desno 
ovako: 

1. desna je noga za pola stope pred lijevom; 
koljena treba da su malo pognuta i skupa 
stisnuta; 

skije vodimo usko i stojimo na njima ci¬ 
jelim stopalima. 

U ovakovome se stavu spuštamo nizbrdo dok 
ne dobijemo potrebnu brzinu. 

2. Da započnemo zaokret treba: 

tijelo lagano nagnuti natrag i unutra; 
težinu tijela prenijeti na desni ski i to tako, 
da ova u glavnome leži na stražnjem di¬ 
jelu skije. 

Težinu tijela postepeno prenijeti na straž¬ 
nji dio desnog brida. Kod toga imademo 
osjećaj, kao da je stražnji dio desnoga ski¬ 
ja okretište, oko kojega zanosimo prednji 
dio daske pomoću prstiju. S ( va je dakle te¬ 
žina tijela u desnoj peti; a prsti kao da 
dižu prednji dio daske u zrak; lijevi ski 
nije opterećen, no držimo ga čvrsto uz de¬ 
sni, te ga zanosimo lagano za ovim. 

Ova je kristianija zapravo okret na jednoj i 
straga opterećenoj skiji, kod čega stražnji dio 
vanjskog brida jače »struže« snijeg od prednjeg 
dijela. 

Dobra je predvježba ovom zamahu, ako po- 

kušamo prenositi težinu tijela sad na jedan sad 
na drugi stražnji dio skija te kod toga tako nag¬ 
nuti tijelo unatrag, dok ne dobijemo osjećaj, da 
će se prednji dio daske dići u vis! 

1 r za j na se kristianija izvodi iz normal¬ 
noga stava za spuštanje. Daske vode se usko 
paralđno sa čvrsto stisnutim koljenima. Ako 
pravimo zamah na desno, to je desna noga ne¬ 
što jače opterećena od lijeve. Gornje tijelo i 
koljena su dosta sagnuti. 



Zaokret na desno dobijemo oštrim trzajem, 
koji izlazi ili iz bokova ili iz koljena, te naglim 
okretajem gornjeg tijela »unutra« t. j. prema 
epicentru luka, kojeg imademo opisati. 

Ova se kristianija može izvesti i tako, da je 
kod zaokreta — na desno — sva težina tijela 
samo na desnom bridu lijeve t. j. donje noge, 
a da desna noga samo »statira« i da sei privuče 
nakon što je zaokret gotov. Dakle obratno ne¬ 
go li je to kod »vučene« kristianije! 

Ovaj se zamah nadalje izvodi »širokonožno < 
n opreci prema do sada opisanim primjerima, 
koji zahtjevaju usko vodjenje skija. 

Često ovise ove i, druge nianse trzajne kristi- 



(si . 26.) a) (Primjer). Prikaz uspona i spusta. Lijevo 
uspon: počinje zavojitim uspinjanjem, slijedi raskrečno 
pa poluraskrečno. Vise gore slijedi u stepenicama. 
Desno spust: Prvi zavoj poluralica, pa telemark, kliza¬ 
nje kao na ledu, kočenje ralicom, kristianija (prije 
plota) te konačno telemark. 

anije o vrsti terena, o snijegu, te konačno i o 
osobi koja ih izvodi. 

U teškom terenu izvodi se ovaj zamah i po¬ 
moću štapova, koji, zabodeni u snijeg, služe 
kao neko stabilno okretište oko kojega ćemo 
opisati luk. 

Sa visova spuštamo se u nizinu u zavojima. 
Vožnju u zavojima nazivaju Norvežani slalom. 
Spuštamo li se u zavojima, a smjer vožnje mi¬ 
jenjamo pomoću zamaha telemarka, to ova- 
kove zavoje nazivamo »telemark-zavoji«. (Te- 
lemark-slaloms). Mijenjamo li smjer vožnje 
pomoću zamaha kristianije, to ovakav zavoj 
zovemo »kristianija - zavoj«. (Kristianija - sla- 
loms). 

Razumije se, da kod spuštanja upotrebljuje- 
mo sve svoje znanje, pa ćemo kod zavojne vož¬ 
nje u svrhu okretanja upotrebljavati i ralicu i 
poluralicu i telemark te razne nianse kristia¬ 
nije, jer ćemo samo u primjeni cijelog svog 
skijaškog znanja naći potpuno zadovoljstvo. 

Bolje upute radi donosimo niže šemu uspona 
i spuštanja iz koje će čitaoc lako razabrati raz¬ 
ne načine uspinjanja i spuštanja! 

SKOK PREKO ZAPREKA. 
POPREČNI SKOK. OBRATNI SKOK. 

U zadnjim redovima skijaške tehnike dola¬ 
zimo do gornja tri skoka, koji svojom smje- 

lošću nimalo ne zaostaju za umjetnim skokom 
sa napravljene skakaonice. Ova su tri skoka 
zapravo finese skijaške tehnike, pa nije čudo, 
ako ih svaki dobar skijaš potpunoma ne svla¬ 
dava. 

Skočiti u brzoj vožnji preko jedan metar 
visokog plota sa dugim daskama na nogama 
zvuči malo nevjerojatno ! Ovakav skok zapa- 
njuje gledaoca poradi smjelosti, energije i gip¬ 
kosti vozača, pa se u ovom pogledu ne može s 
njime mjeriti niti najbolji skakač sa umjetnog 
nasipa. Ovaj potonji dolazi do svoje vještine 
vježbanjem na jednom te istom mjestu, koje 
je specijalno gradjeno i udešavano za skokove 
ove vrsti, dok terenski vozač upotrebljuje svoj 
skok nenadano i neočekivano, da s njime svla¬ 
da zapreku u terenu, koja mu prijeti pogibijom. 

Pogibelj sili svako biče na obranu ! I skok 
skijaša preko nenadane zapreke u terenu 
smjelo je sredstvo obrane vozača pred pogibi¬ 
jom. Pogibija bila je uzrok, da je skijaš došao 
na ideju ovakovoga skoka! 

Sva tri gornja skoka sa tehničke se strane 
. izvadjaju gotovo isto, a razna su imena dobili 
po raznim učincima, do kojih njihovom pri¬ 
mjenom dolazimo. 

Prvim skokom prelazimo razne zapreke, 
kao položena debla, klade, kamenje, plotove 
itd. i nastavljamo vožnju u istom smjeru. 

Poprečnim skokom svladavamo u glavnome 
udubinske zapreke, kao jaruge i potoke. Vož¬ 
nju smjesta prekidamo, čim smo prešli za¬ 
preku. Uslijed okreta u zraku padamo s onu 
stranu zapreke okrenuti za 90 stepeni lijevo 
ili desno od prvotnog smjera vožnje. To je za¬ 
pravo kristianija kod koje zaokret pravimo u 
zraku, mjesto na snijegu! 



(SI. 27.) Stav kod skoka preko zaprijeke. 

Obratnim skokom prosledujemo vožnju, ali 
u obratnom smjeru od onoga, kojim smo vo¬ 
zili prije skoka. 

Kod vježbanja skoka preko zapreke spuš¬ 
tamo se prije same zapreke u duboki čučanj. 
Prije same zapreke tijelo se strelovito us¬ 
pravi, te odmah slijedi odskok. 

Za vrijeme odskoka privuku se noge sa ski- 
jima tako k tijelu, da u zraku — nad zapre¬ 
kom — letimo u čučnju. 

Prije doskoka noge se nešto pruže, te služe 
kao doskočna pera. 


Lipovšćak: »Ski< 

Sa niskim izbočinama u tlu, te iz plitkih uva- 
lica, izvadja se ovaj skok lakše, nego li na rav¬ 
nome obronku ili u ravnici. 

Poprečnim skokom svladavamo par metara 
široku udubinsku zaprijeku, te smjesta za¬ 
ustavljamo vožnju okretom u zraku i popreč¬ 
nim padom na dosadanji smjer vožnje. Ovime 



u tren oka poništujemo dosadašnju brzinu vo¬ 
zača, te ovaj ostaje na mjestu stajati, kao da je 
pao s neba. 

Kad naučimo skok preko zapreka, tada 
nam je i ovaj skok vrlo jednostavan. Praktički 
se poprečni skok vježba i izvodi gotovo uvi¬ 
jek sa štapovima. U tu svrhu mora štap biti na 
vrhu odebeo i ispunjen, jer ga ruka ' hvata 
odozgo. Sam kraj štapa upire se o dlan, a! prsti 
ga obuhvate. Nije li vršak štapa obao i ispunjen, 
lako nažuljimo dlan ! 

Izvadjamo li skok na desno, to ćemo desni 
štap obuhvatiti kako smo to gore opisali. Vozač 
se kliže u čučnju i drži štap pred sobom t. j. 
šiljak i krplfca štapa okrenuti su u smjeru vož- 
nje. Tik pred zaprekom ili mjestom, gdje že¬ 
limo izvesti skok, zabode se vršak štapa uz vr¬ 
šak desnoga skija. 



(SI. 29.) Poprečni skok ; držanje štapa kod istog. 

Prije nego li početnik pređe na sam skok 
neka vježba ovaj predpoložaj skoka, da ispro¬ 
ba djelovanje čvrsto zabodenog štapa na tijelo 
vozača. Vozač će, vozeći u tom momentu dalje, 
osjetiti jaki trzaj te opaziti kako štap, ruka i 
rame zaostaju. Kod poprečnog skoka imade se 
ovaj trzaj te otpor zabodenog štapa izrabiti za 
sam skok!. 

Ubod štapa, osjet otpora i odskok slijede mo- 
mentano jedan za drugim, nakon čega se ko¬ 
ljena skuče i skije privuku čvrsto k tijelu. 

Skijaš lebdi naprijed oduprt o stap, koji ga 
diže u vis i ujedno okreče na desno, jer je ostao 
uboden u snijeg. 

Do momenta doskoka okrenuli smo se u zra 

ku za 90 stepeni. . , 

Za doskok noge se nešto pruže i p P 
tičnih pera pariraju udarac slojasa o ze J • 
Treba pomno paziti, da skije za vrijeme sko- 
ka budu skupa ‘paralelne. To se lakše polui, 

ako koljena čvrsto stisnemo. 

Ako je skok dobro izveden, siječe nakon sk > 
ka produženi smjer prvotne vožnje skije po 

51 Kođ‘ poprečnog skoka iz velike brzine skok 
je mnogo P dulji. te je prema tome nemoguće 
ostaviti štap zaboden u snijeg. Štap se lije- 
tu izvadi i povuče za sobom! 

Poprečnom skoku posve je sličan obi a 
skok, te se jednako izvodi. Pomoću ovoga ne 
skačemo u daljinu, već mijenjamo smjer voz 
nje kolu nakon okreta odmah nastavljamo. 
Smjer vožnje prije skoka čini sa smjerom voz 
nje nakon skoka šiljasti kut. 

Upotrebljujemo ga kod spuštanja u zavojima 
niz obronak. Smjer vožnje na zaokretu zavoj 
ne mijenjamo ralicom, telemarkom ili knsti- 
janijom već ovim skokom. 

Skok se ovaj izvodi posve jednako kao i po¬ 
prečni skok s jedinom razlikom, da se skijas 

diže sa snijega samo toliko, koliko je potrebno 
za okret skija i tijela u zraku. Okret je ovdje 
redovno veći od 90 stepeni što nije teško po¬ 
stići, ako se znade, da je ovaj okret zapravo 
okret oko u snijeg zabodenog štapa. 

Ovaj se okret pravi na kosome obronku. S 
ovog razloga treba paziti, da se daske dobro 
privuku tijelu, da ne zapnu stražnjim dijelom 
u obronak. 

Od gore opisanih skokova ovaj je najlaglji! 

Opisavši ove skokove završujemo tehnički 
dio skijanja. Tko svlada sve opisane vježbe bez 
dvojbe je vrstan skijaš. Opaziti će se medjutim, 
da u ovoj knjizi nismo opisali sve moguće kret¬ 
nje do kojih skijaš sam dolazi za vrijeme bav¬ 
ljenja na snijegu. Nismo to* učinili s razloga, što 
bi u tom slučaju naša knjiga bila dva puta de¬ 
blja, dok u drugu ruku ova knjga imade biti 
tumač temeljnih kretnja skijaša. Ove temeljne 
kretnje obradjuje na terenu svaki skijaš na 
svoj način. Nastaju tu razne nianse prigodom 
upotrebe ralice kod zavoja — Bilgerijeva rali- 
ca - zatim kod upotrebe telemarka i kristija- 
nije, te netom opisanih skakova. Sve to me¬ 
djutim ovisi o energiji, gipkosti i temperamen¬ 
tu vozača te konačno o vrsti snijega. 

Svaki skijaš treba s toga, da pomno motri i 
dobro gleda svoje »drugove po snijegu« dakle 
poznate mu i nepoznate vozače, kod čega će 

uvjeke vidjeti novih kretnja u primjenjivanju 
temeljnih oblika skijaške tehnike. Često za 
oko neznatna kretnja znači veliku uštedu ener¬ 
gije, a to je glavni kapital svakog vozača, a 
specijalno skijaša-turista! ' 

UMJETNO SKAKANJE; 

Skakanje sa nasipa velika je vještina. Ener¬ 
gija čovjeka kao da nije nikada zadovoljna sa 
postignutim rezultatima, pa svedj traži nešto 
nova. Energičnome skijašu nije bila dovoljna 
razonoda u potpunom svladavanju skijaške’ 
tehnike, pa je osjećaj ugodnosti, na koji je na¬ 
išao vozeći u terenu i skačući preko zaprijeka, 
nastojao da umjetno izgradjenim nasipom po¬ 
veća. 

Nakon prvih primitivnih nasipa i povoljnih 
rezulata pristupilo se izgradnji modernih 
skakaonica, kod kojih su primjenjeni svi fizi¬ 
kalni zakoni, koji kod ovakove naprave dolaze 
u obzir. 

Na ovakovim skakaonicama naskoro su bili 
postignuti zanijemi skokovi u daljinu od 30 do 
60 metara. 

Tehnika se skakanja sa* umjetnih nasipa 
usavršila i poprimila neke stalne forme. Kod 
skijanja ova tehnika zauzima sasvim zasebno 
mjesto i ne može se upotrijebiti u vožnji na 
terenu. 

U jednu ruku skok sa ovakovog nasipa za¬ 
htijeva veliku srčanost, mirnoću i gipkost ti¬ 
jela, dok u drugu ruku ni sva ova svojstva ne 
pomažu, ako se ne pristupi sistematskom i u 
sitnice točnom vježbanju. 

Mnogi u ovakovim silnim skokovima gledaju 
neku skijašku akrobatiku. Svaku akrobatiku 
voli publika, pa ni ovoj nije ostala po strani. 
Obična no teška i često smiona vožnja skijaša 
u terenu ne će, a i nije nikada privukla toliku 
silu gledaoca, kao skakanje sa umjetnog nasi- 
pa, gdje instikt mase podražuje smjeli i silni 
skok, do kojeg je skijaš došao velikom vjež¬ 
bom, strpljivošću, te samoprijegorom. Skakač 
koji pod zvukovima muzike skače s namjerom, 
da kod znatiželjne publike pobudi svojom vje¬ 
štinom što veću senzaciju, imade svakako do¬ 
voljno sličnosti sa akrobatom! 

1 kod ovakovih smjelih skokova moraju ski¬ 
jaša uvijek voditi čisto sportski motivi! 

SKAKAONICA. 

Priloženi profil skakaonice u Selfranga kod 
Klostersa u Švicarskoj pokazuje nam sve po¬ 
trebne izmjere dobre skakaonice. 

Kako su jmčetnici redovno prisiljeni, da si 
prvi nasip za svoje smjele pokušaje grade satni, 
to za njih navadjamo glavne principe, kojih se 
kod izgradnje skakaonice imadu držati. 

(SI. 30.) Nacrt skakaonice Selfraga (Klosters) u Švajcarskoi. 

Skakaonica sastoji se iz četiri dijela: naletne 
staze ili kraće naleta, odskočnog nasipa ili 
kraće nasipa, doskočne staze, i konačno izleta. 




(SI. 31.) Kako se sr adi odskočni nasip za vježbanje u 
. skakanju. 


Nasip gradi se iz snijega ili se u terenu bilo 
kakva zgodna zapreka, kao kamen ili deblo 
izrabi kao nasip. i 

Nalet neka ne bude prestrm, ali ipak toliko 
položen, da nam zalet na nasip bude dovoljno 
jak. Duljina naleta neka bude što veća, a u ni¬ 
kojem slučaju kraća od 30 metara. 












Visina nasipa za početak je 40 centimetara, 
pa se kasnije postepeno povećava. Širina tre¬ 
ba da ima barem duljinu skija. To je potrebno, 
da u više staza uzmognemc uzimati nalet na 




(SI. 32.) Gore: Kako* djeluje strmina doskočnice na da¬ 
ljinu skoka. 

Dolje: a) ravan, b) padajući, c) uzdignuti nasip. 

nasip. Nalet po jednoj te istoj stazi čini vožnju 
nesigurnom. 

Kod nasipa razlikujemo tri vrste: ravan, pa¬ 
dajući i uzdignuti nasip (looping). 

Najlaglje se skače sa padajućeg nasipa, pa 
s toga treba da početnici grade ovu vrst nasipa. 

Naletna staza mora postepeno prelaziti u na¬ 
sip, tako, da kod vožnje ne, nastane ispod skija 
praznina. 

Duljina nasipa treba da iznosi barem dvije 
duljine skija. Ova je duljina' potrebna, da se 
dobije što veća sigurnost za odskok. Ako je 
duljina prevelika, gubimo na brzini naleta. Na 
prekratkom nasipu gubimo sigurnost za od¬ 
skok. 

Doskočna staza redovno je strmija od nalet- 
ne. Strmina đoskočne staze djeluje povoljno na 
duljinu skoka. To se jasno razabire iz gornjeg 
djela slike br. 29. Strmina neka iznosi barem 
20 stepeni. 

Doskočna staza treba da postepeno prelazi u 
izlet t. j. u ravninu na kojoj se poslije skoka 
zaustavljamo. 

Za dobar i siguran skok najbolji je tvrdi, iz- 
gaženi snijeg. Snijeg se gazi skijima i to popri- 
ječnim stupanjem i tapkanjem. Na ovaj način 
treba izgaziti naletnu, a naročito doskočnu sta¬ 
zu. Što je snijeg na ovoj potonjoj bolje zgažen, 
to je doskok laglje izvesti. Sipak i dubok neiz- 
gaženi snijeg pogibeljan je za skakanje. Ako 
debljina snijega ne iznosi barem 35 do 45 cen¬ 
timetara kanite se skakanja! 

Što je doskočna staza strmija, to je sudar te¬ 
žine tijela skijaša sa snijegom manji, a dublji- 
na je skoka veća t. j. skijaš lebdi u zraku, a nje¬ 
gov nam se skok čini impozantnijim. 

Prevelika strmina đoskočne staze onemogu¬ 
ćuje skakaču pravilan i siguran skok. U ovome 

je slučaju nemoguće vozaču za vrijeme lijeta 
postaviti svoje tijelo u okomit položaj na ko¬ 
sinu doskočne staze, te je uslijed toga pad ne- 
izbježiv. 

Strmina doskočne staze imade prema tome i 
svoje granice, a te su mogućnost skakača da 
svojim silama svlada protivno djelujuće pri¬ 
rodne sile, 

NA ŠTO SE MORA PAZITI PRI SKAKANJU. 

Prije svega potrebna je mirnoća i sabranost 
duha. 

Vježbati treba sistematski a pogrješke od¬ 
mah u početku ispravljati. 

Prve vježbe uvježbamo na niskom nasipu sa 
malim naletom. Visinu nasipa i duljinu naleta 
povećavamo postepeno. 

Čim osjetimo i najmanji umor, moramo 
smjesta prekinuti dalje vježbanje. 

Specijalne teške daske za skakanje treba da 
su uvijek dobro navoštene. 

I kod najprimitivnijeg vježbanja radimo bez 
štapova. 


NALET. 

Nalet uzimamo u običnom stavu za spušta¬ 
nje. Skije vodimo usko uporedno, te jedna 
za pol stope pred drugom. 

Petnaest do dvadeset metara pred nasipom 
spuštamo se u čučanj, a vrške skija izravnamo 



t. j. skiju, koju smo držali naprijed povučemo 
nazad tako, da stoji noga uz nogu s Ruke vise 

(SI. 33.) Pregled držanja tijela skakača u svim djelovima skoka. 










niz tijelo. Vožnja u čučnju potrebna je za lag- 
lji oskok. Disati treba redovno. 

ODSKOK. 

Približujući se nasipu treba se spustiti u još 
dublji čučanj i tijelo jako naprijed nagnuti. Pa¬ 
ziti da su skije usko skupa. Pred samim rubom 
nasipa gornje se tijelo upravi strelovitim trza¬ 
jem. Noge ostaju ispružene. Stojimo na prstima, 
glavu dignemo visoko, a ramena povučemo na¬ 
trag. Ruke se za vrijeme odskoka drže različi¬ 
to, te u tome pogledu nema jedinstvenog na¬ 
zora. Glavno je, da odskok bude izveden mirno 
sa sasvim ispruženim tijelom i usko vodjenim 
skijama. U mnogo slučajeva drže se ruke na¬ 
prijed za vrijeme vožnje u čučnju, a za vrijeme 
odskoka trgnu se ispruženo natrag i nešto po¬ 
strance tako, da se vozač nakon te kretnje is¬ 
prsi. 

Odskokom ne dižemo se nad rub nasipa več 
nastojimo, da se što dulje zadržimo u istoj vi¬ 
sini s njime. Kod padajućeg nasipa tone tijelo 
već nakon jednog metra udaljenosti od ruba 
nasipa. 

DRŽANJE U ZRAKU. 

Tijelo imade zadobiti okomiti stav na do- 
skočnu visinu. Što je tijelo mirnije, to je stav 

bolji i ljepši. S ovog razloga treba nastojati za¬ 
priječiti mahanje rukama. Kruženjem obih 
ruku poput krila u smjeru dolje natrag, a nad 
glavom naprijed, dobivamo na daljini skoka. 
Najljepše je držati ruke malo naprijed i pri 
tom ih nešto skučiti. 

Skije ti'eba držati sasvim jednu uz drugu i 
prstima ih tiskati prema dolje tako, da dodju u 
položaj paralelan sa doskočnom strmsnom. 
Ovo je medjutim najteže postići! 

DOSKOK. 

Pred samim dodirom sa doskočnom stazom 
jedan se ski pruži nešto naprijed, a koljena po¬ 
stanu mekana, da se na taj način što elastični¬ 
je parira sudar težine tijela sa snijegom. Kod 
samog doskoka balansiramo i time osigura¬ 
vamo ravnotežu tijelo. Po pravilu morale bi 
skije dotaći snijeg cijelom svojom težinom đo- 
istom momentu. Ovo se medjutim rijetko do- 
gadja! 

IZLET. 

U izletu završujemo strelovitu vožnju zama¬ 
hom, i to kristianijom i rijeđe telemarkom. 

Konačno naglašujemo, da skakač imade u 
prvome redu paziti na stil skoka a u drugome 
redu na daljinu skoka. Što je skok dalji, stilski 

ga je teže izvesti. Daleki i stilski dotjeran skok 
ideal je svakoga skijaša. 

HIGIJENSKI SAVJETI. 

Skijanje kao i svaki drugi šport ima u prvo¬ 
me redu služiti zdravlju. Tko pokvari ili na¬ 
škodi zdravlju ne smije bacati krivnju na ski¬ 
janje, već na sebe samog. 

Zdrav razum te poznavanje glavnih pravila 
o vladanju skijaša u terenu dovoljno je, da se 
zaštitimo od svake nedaće. 

Skijaš, koji u žedji jede snijeg može biti si¬ 
guran, da će sutradan osjetiti grlo! Ako nema 
dalnjih posljedica može biti sretan! 

Na putu, za vrijeme kraćih odmora, te nakon 
dolaska u planinsku kuću ne smije piti skijaš 
ništa hladna, dok se tijelo nije sasvim ohladilo. 
Ako je tijelo i hladno, toplo piće prije utrnjuje 
žedj, nego li hladno ! To je fiziološki zakon. Že¬ 
ludac mora svaku tekućinu ugrijati do stanovi¬ 
tog stepena, da uzmogne tijelu povratiti znoje- 
njem izgubljenu materiju. Pijemo li toplo piće, 
ta je procedura mnogo kraća! 

Termos boca napunjena toplim čajem, ka¬ 
vom, mlijekom ili kakaom najbolji je čuv&r na¬ 
šeg zdravlja! 

Kuhalo na žestu dobavlja nam u roku od 
par minuta na svakom mjestu toplo piće, a tko 

se ovih par minuta ne može suzdržati i pije 
hladno, ne smije za posljedice kriviti skijanje! 

Skijanje troši tjelesnu snagu relativno brže, 
nego li drugi sportovi. Oporavlja nas odgova¬ 
rajuća hrana. Masne i slatke stvari u ovu su 
svrhu najbolje. Prema tome glavna je hrana 
na « turama» slanina i maslac, slatko voće i ko¬ 
lačići. Od suviše mesa postajemo tromi. Tro¬ 
most nastupa ako se za ručkom nabubamo! 

Alkohol pomaže samo momentano, nakon 
toga nastupa tromošću povećem izdanju. Veće 
uživanja alkohola u velikoj studeni pogibeljno 
je, jer povećava pogibelj nahlade i zamrznuća! 

Za velike napore dobro nas pripravlja crna 
kava. Od modernih medicinskih sredstava na 
prvo mjesto dolazi Ovomaltin. 

Zamrznuto mjesto na tijelu neosjetno je, bi¬ 
jelo i beskrvno. Ribanje tog mjesta sa snije¬ 
gom najsigrunije sredstvo, da to mjesto oži¬ 
vimo. Kod toga nastaju bolovi. Naglo je grija¬ 
nje zamrzline vrlo opasno. 

Dobra i suha odjeća, te neprestano gibanje 
zaštićuju nas od nazeba. U velikoj studeni do¬ 
bro je i lice — zajedno sa nosom i ušima — 
namazati bilo kojom masnom tvari. U nuždi je 
u tu svrhu vrlo dobra slanina! 

Znojenje možemo regulirati. Činimo to re¬ 
gulacijom topline tijela. Ovo postizavamo ili da 
smanjujemo brzinu hoda ili skidanjem suviš- 

Lipovšćak: » Ski«. 

ne odjeće, te otkapčanjem odijeće. Vrat treba 
da bude otkopčan! 

Znojenje je često uslijed raznih okolnosti ne¬ 
moguće spriječiti. Za vrijeme kraćih odmora 
treba stoga zakopčati odjeću i zaogrnuti se ko¬ 
jim rezervnim dijelom iz uprtnjače. Lijenost 
se tu naradje osvećuje. 

Ako smo prisiljeni zadržavati se dulje vre¬ 
mena na otvorenom ili kad stignemo do skloni¬ 
šta, jedina je sigurna zaštita zdravlja izmijeniti 
znojnu košulju sa rezervnom suhom iz uprt¬ 
njače. Prije nego li navučemo suhu košulju 
treba dobro izbrisati mokro tijelo. Činimo li 
ovu izmjenu košulje na otvorenome prostoru 
treba —- ako je vjetrovito — naći bilo kakav 
zaklon od vjetra, a ako je vrijeme mirno, čini¬ 
mo to bez bojazni na svakome mjestu! 

Studen probija i najtopliju odjeću, ako je ko¬ 
šulja mokra! 

Kod mnogih skijaša nastupa u potkoljenici 
neka bol kao nakon udarca tupim predmetom 
po kosti. Kod napora treba da je cirkulacija 
krvi potpunoma slobodna. Slobodnoj cirkula¬ 
ciji redovno smetamo na nogama pritegnuvši 
bilo kakvu podvezicu suviše jako. To se doga- 
dja često kod turista i skijaša, koji nose ovoje. 
Ova bol kad jednom nastupi traje i po dva da¬ 
na ! Treba stoga paziti kod pritezanja podvezi¬ 
ca i ovoja! 

Kod nažuljeva bilo koje vrsti pomaže nam či¬ 
sti loj, pa vazelin ili »mast za djecu . 

Preveliki napor škodi zdravlju! Svaki ski¬ 
jaš a naročito onaj, koji sudjeluje na skijaškim 
natjecanjima, mora poznavati svoje sile ili bo¬ 
lje granicu, do koje smije ići! Naruši li suviše 
velikim naporom zdravlje, mora kriviti- opet 
samo sebe! 

(Konac.) 

